Estatuts | INS Ramon Muntaner\nL’Associació de Pares d’Alumnes de l’institut Ramon Muntaner està constituïda a la població de Figueres i es regeix per aquests estatuts, per la Llei orgànica 8/1985, de 3 de juliol, del dret a l’educació, el Decret 202/1987, de 19 de maig, del Departament d’Ensenyament i les restants disposicions d’aplicació, i subsidiàriament per la Llei 4/2008, de 24 d’abril, del llibre tercer del Codi civil de Catalunya, relatiu a les persones jurídiques, i la Llei orgànica 1/2002, de 22 de març, reguladora del dret d’associació. L’associació no té ànim de lucre. La llengua pròpia i vehicular de l’APA és el català. En les seves comunicacions externes podrà emprar qualsevol d’altres llengües oficials.\nL’associació assumeix els objectius següents: a) Donar suport i assistència als membres de l’associació i, en general, als pares i mares d’alumnes, als tutors, professors i alumnes del centre i als seus òrgans de govern i de participació, en tot allò que fa referència a l’educació dels seus fills i, en general, de tots els alumnes matriculats al centre. b) Promoure la participació dels pares i mares en la gestió del centre. c) Assistir els pares i mares en l’exercici del seu dret a intervenir en el control i la gestió del centre quan sigui sostingut amb fons públics. d) Promoure la representació i la participació dels pares i mares en els consells escolars dels centres públics i concertats i altres òrgans col·legiats. e) Facilitar la col·laboració del centre en els àmbits social, cultural, econòmic i laboral de l’entorn. f) Col·laborar en les activitats educatives del centre i cooperar amb el Consell Escolar en l’elaboració de directrius per a la programació d’activitats complementàries, extraescolars o de serveis. g) Promoure les activitats de formació dels pares i mares, tant des del vessant cultural com de l’específic de responsabilització en l’educació familiar. h) D’altres que, en el marc de la normativa educativa, els assignin els seus estatuts. i) Promoure i realitzar tota mena d’activitats fisicoesportives.\nEl domicili de l’associació queda fixat al número s/n de la Plaça de l’Institut de Figueres 17600, i el seu àmbit d’activitats principal se circumscriu fonamentalment a Catalunya.\nPoden ser socis de l’associació els pares i mares o els representants legals dels alumnes matriculats al centre que manifestin la seva voluntat de pertànyer com a tals a l’entitat. L’admissió de socis és facultat de la Junta Directiva, que l’acorda un cop la persona que l’ha sol·licitat ha acreditat la seva condició de pare o mare o tutor d’un o més alumnes del centre.\nSón drets dels socis: a) Participar en les activitats de l’associació intervenint en les assemblees generals, exposant queixes i suggeriments per escrit a la Junta Directiva, que els traslladen a l’esmentada Junta en les seves reunions. b) Tenir veu i vot a les assemblees generals. c) Elegir i ser elegits membres de la Junta Directiva. d) Tenir un exemplar dels estatuts vigents. e) Consultar els llibres de l’associació, atenent a les restriccions de la Llei Orgànica 15/1999, de 13 de desembre, de Protecció de Dades de Caràcter Personal. Són deures dels socis: a) Contribuir econòmicament a sostenir l’associació i les seves activitats satisfent les quotes i les derrames acordades. b) Complir els acords reglamentaris adoptats per l’associació a través dels seus diferents òrgans de govern, a fi d’assolir de la millor manera possible els objectius de l’entitat.\nLes persones associades poden ser donades de baixa de l’associació per algun dels motius següents: 1. Renúncia voluntària comunicada per mitjà d’un escrit adreçat al president. 2. Pèrdua de la condició de pare o mare d’alumne, de la pàtria potestat o de la representació legal. 3. Falta de pagament de les quotes establertes, si ho decideix la Junta Directiva. 4. Ús de l’associació o de la condició de soci amb finalitats diferents a les assumides estatutàriament per l’entitat. 5. Causar danys intencionats a la imatge de l’APA o del centre. Contravenir de forma greu, intencionada i reiterada els estatuts i reglaments de l’APA. Agredir, injuriar, o calumniar a altres membres de l’Associació, o l’alteració greu de l’ordre amb ocasió de qualsevol acte realitzat per l’APA.\nCapítol llI. L’Assemblea General\n1. L’Assemblea General és l’òrgan sobirà de l’associació; els seus membres en formen part per dret propi i irrenunciable. 2. Els membres de l’associació, reunits en Assemblea General legalment constituïda, decideixen per majoria els assumptes que són competència d’aquest òrgan. 3. Tots els membres queden subjectes als acords de l’Assemblea General, incloent-hi els absents, els qui en discrepin i els presents que s’hagin abstingut de votar.\nL’Assemblea General té les facultats següents: a) Modificar els estatuts. b) Elegir i separar els membres de l’òrgan de govern i controlar-ne l’activitat. c) Aprovar el pressupost anual i la liquidació de comptes anuals, i també adoptar els acords per a la fixació de la forma i l’import de la contribució al sosteniment de les despeses de l’associació i aprovar la gestió feta per l’òrgan de govern. d) Acordar la dissolució de l’associació. e) Incorporar-se a altres unions d’associacions i separar-se’n. f) Sol·licitar la declaració d’utilitat pública. g) Aprovar el reglament de règim interior. h) Acordar, amb un expedient previ, la baixa o la separació definitiva dels socis. i) Conèixer les sol·licituds presentades per ser soci, i també les altes i les baixes degudes a una raó diferent de la separació definitiva. j) Resoldre sobre qualsevol altra qüestió que no estigui directament atribuïda a cap altre òrgan de l’associació. La relació de les facultats que es fa en aquest article té un caràcter merament enunciatiu i no limita les atribucions de l’Assemblea General.\n1. L’Assemblea General es reuneix en sessió ordinària com a mínim un cop l’any, dins dels mesos compresos entre setembre i novembre, ambdós inclusivament. L’Assemblea General ordinària ha de tractar com a mínim l’aprovació de la memòria i estat de comptes del curs anterior i el projecte i pressupost del curs que s’inicia. 2. L’òrgan de govern pot convocar l’Assemblea General amb caràcter extraordinari sempre que ho consideri convenient, i ho ha de fer quan ho sol·liciti un 10 % dels socis; en aquest cas, l’assemblea ha de tenir lloc dins el termini de trenta dies a comptar de la sol·licitud.\n1. L’Assemblea és convocada per l’òrgan de govern mitjançant una convocatòria que ha de contenir, com a mínim, l’ordre del dia, el lloc, la data i l’hora de la reunió. 2. La convocatòria s’ha de comunicar quinze dies naturals abans de la data de la reunió, individualment i mitjançant un escrit adreçat al domicili que consti en la relació actualitzada dels socis que ha de tenir l’associació o adreçat al correu electrònic que hi consti o al tauler d’anuncis, o el web de l’APA. 3. Les reunions de l’Assemblea General, les presideix el president de l’associació. Si no hi és, l’han de substituir, successivament, el vicepresident o el vocal de més edat de la Junta. Hi ha d’actuar com a secretari qui ocupi aquest mateix càrrec a la Junta Directiva. 4. El secretari redacta l’acta de cada reunió, que ha de signar juntament amb el president, amb un extracte de les deliberacions, el text dels acords adoptats, el resultat numèric de les votacions i la llista de les persones assistents. Al començament de cada reunió de l’Assemblea General es llegeix l’acta de la sessió anterior a fi que s’aprovi o s’esmeni. Cinc dies abans, de tota manera, l’acta i qualsevol altra documentació ha d’estar a disposició dels socis al local social o web de l’APA.\n1. L’Assemblea General es constitueix vàlidament sigui quin sigui el nombre de socis presents o representats. 2. El 10 % dels socis poden sol·licitar a l’òrgan de govern la inclusió en l’ordre del dia d’un o més assumptes per tractar. En el cas que ja s’hagi convocat l’Assemblea, poden fer-ho dins el primer terç del període comprès entre la recepció de la convocatòria i la data en què aquest òrgan s’ha de reunir. L’assemblea únicament pot adoptar acords respecte als punts inclosos en l’ordre del dia, llevat que s’hagi constituït amb caràcter universal o que els acords es refereixin a la convocatòria d’una nova assemblea general.\n1. En les reunions de l’Assemblea General, correspon un vot a cada membre de l’associació. 2. Els acords es prenen per majoria simple de vots dels socis presents o representats. 3. Per adoptar acords sobre la modificació dels estatuts, la dissolució de l’associació, la constitució d’una federació amb associacions similars o la integració en una de ja existent, i la disposició o alienació de béns, es requereix una majoria qualificada dels socis presents o representats (els vots afirmatius superen les dues terceres parts). En qualsevol cas, l’elecció de la Junta Directiva, si es presenten diverses candidatures, es fa per acord de la majoria simple o relativa dels socis presents o representats (més vots a favor que en contra). 4. Les candidatures que es presenten formalment tenen dret a una còpia de la llista dels socis i dels seus domicilis i adreces de correu electrònic, sempre que els socis ho autoritzin expressament.\n1. Regeix, administra i representa l’associació la Junta Directiva, que està composta pel president, el vicepresident, el secretari, el tresorer i un màxim de 5 vocals. Aquests càrrecs han de ser exercits per persones diferents. 2. L’elecció dels membres de la Junta Directiva, que han de ser socis, es fa per votació de l’Assemblea General. Les persones elegides entren en funcions després d’haver acceptat el càrrec. En el cas que hi hagués més candidats que places vacants, l’elecció es farà tanmateix per votació en Assemblea General entre els socis assistents. 3. El nomenament i el cessament dels càrrecs s’han de comunicar al Registre d’Associacions mitjançant un certificat, emès pel secretari sortint amb el vistiplau del president sortint, que ha d’incloure també l’acceptació del nou president i del nou secretari. 4. Els membres de la Junta Directiva exerceixen el càrrec gratuïtament i no poden dur a terme cap activitat retribuïda per l’associació.\n1. Els membres de la Junta Directiva exerceixen el càrrec durant un període de 2 anys, sense perjudici que puguin ser reelegits. La durada en el càrrec no pot ser superior a 5 anys. 2. El cessament dels càrrecs abans d’extingir-se el termini reglamentari del seu mandat pot esdevenir- se per: a) dimissió voluntària presentada mitjançant un escrit en el qual n’exposin els motius b) malaltia que els incapaciti per exercir el càrrec c) baixa com a membres de l’associació d) sanció per una falta comesa en l’exercici del càrrec e) Fer actuacions irregulars amb la documentació i fons monetaris de l’APA tot contravenint els estatuts o reglament de règim intern de l’Associació. 3. Les vacants que es produeixin en la Junta Directiva s’han de cobrir en la primera reunió de l’Assemblea General que tingui lloc. Mentrestant, un membre de l’associació pot ocupar provisionalment el càrrec vacant.\n1. La Junta Directiva té les facultats següents: a) Representar, dirigir i administrar l’associació de la manera més àmplia que reconegui la Llei; així mateix, complir les decisions preses per l’Assemblea General, d’acord amb les normes, instruccions i directrius que aquesta Assemblea estableixi. b) Prendre els acords que calgui en relació amb la compareixença davant dels organismes públics i per exercir tota mena d’accions legals i interposar els recursos pertinents. c) Proposar a l’Assemblea General la defensa dels interessos de l’associació. d) Proposar a l’Assemblea General la defensa de l’establiment de les quotes que els membres de l’associació han de satisfer. e) Convocar les assemblees generals i controlar que es compleixin els acords que s’hi adoptin. f) Presentar el balanç i l’estat de comptes de cada exercici a l’Assemblea General perquè els aprovi i confeccionar els pressupostos de l’exercici següent. g) Contractar els empleats que l’associació pugui tenir. h) Inspeccionar la comptabilitat i preocupar-se perquè els serveis funcionin amb normalitat. i) Establir grups de treball per aconseguir de la manera més eficient i eficaç els fins de l’associació, i autoritzar els actes que aquests grups projectin dur a terme. j) Nomenar els vocals de la Junta Directiva que s’hagin d’encarregar de cada grup de treball, a proposta dels mateixos grups. k) Dur a terme les gestions necessàries davant d’organismes públics, entitats i altres persones, per aconseguir: -subvencions o altres ajuts -l’ús de locals o edificis que puguin arribar a ser un lloc de convivència i comunicació i també un centre de recuperació ciutadana l) Obrir comptes corrents i llibretes d’estalvis a qualsevol establiment de crèdit o d’estalvi i disposar dels fons que hi hagi en aquest dipòsit. La disposició dels fons es determina a l’article 28. m) Resoldre provisionalment qualsevol cas que no hagin previst els estatuts i donar-ne compte en la primera reunió de l’Assemblea General. n) Qualsevol altra facultat que no estigui atribuïda d’una manera específica a algun altre òrgan de govern de l’associació o que li hagi estat delegada expressament.\n1. La Junta Directiva, convocada prèviament pel president o per la persona que el substitueixi, s’ha de reunir en sessió ordinària amb la periodicitat que els seus membres decideixin, que en cap cas pot ser inferior a una vegada cada trimestre. 2. S’ha de reunir en sessió extraordinària quan la convoqui amb aquest caràcter el president o bé si ho sol·licita un terç dels membres que la componen.\n1. La Junta Directiva queda constituïda vàlidament si ha estat convocada amb antelació i hi ha un quòrum de la meitat més un. 2. Els membres de la Junta Directiva estan obligats a assistir a totes les reunions que es convoquin, encara que, per causes justificades, poden excusar-se’n. L’assistència del president o del secretari o de les persones que els substitueixin hi és necessària sempre. 3. La Junta Directiva pren els acords per majoria simple de vots dels assistents.\n1. La Junta Directiva pot delegar alguna de les seves facultats en una o diverses comissions o grups de treball si compta, per fer-ho, amb el vot favorable de dos terços del seus membres. 2. També pot nomenar, amb el mateix quòrum, un o uns quants mandataris per exercir la funció que els confiï, amb les facultats que cregui oportú conferir-los en cada cas.\n1. Són pròpies de la presidència les funcions següents: a) Dirigir i representar legalment l’associació, per delegació de l’Assemblea General i de la Junta Directiva. b) Presidir i dirigir els debats, tant de l’Assemblea General com de la Junta Directiva. c) Emetre un vot de qualitat decisori en els casos d’empat. d) Establir la convocatòria de les reunions de l’Assemblea General i de la Junta Directiva. e) Visar les actes i els certificats confeccionats pel secretari de l’associació. f) Les atribucions restants pròpies del càrrec i les delegades per l’Assemblea General o la Junta Directiva. 2. El president és substituït, en cas d’absència o malaltia, pel vicepresident o el vocal de més edat de la Junta, per aquest ordre.\nEls recursos econòmics de l’associació es nodreixen de: a) les quotes que fixa l’Assemblea General per als seus membres b) les subvencions oficials o particulars c) les donacions, les herències o els llegats d) les rendes del patrimoni mateix o bé altres ingressos que puguin obtenir-se\nL’exercici econòmic coincideix amb el curs escolar i va de l’1 de setembre al 31 d’agost.\nL’òrgan de govern pot sancionar les infraccions comeses pels socis que incompleixen les seves obligacions. Aquestes infraccions es poden qualificar de lleus, greus i molt greus, i les sancions corresponents poden anar des d’una amonestació fins a l’expulsió de l’associació, segons el que estableixi el reglament intern. El procediment sancionador s’inicia d’ofici o bé com a conseqüència d’una denúncia o comunicació. En el termini de 10 dies, la Junta Directiva nomena un instructor, que tramita l’expedient sancionador i proposa la resolució en el termini de 15 dies, amb audiència prèvia del presumpte infractor. La resolució final, que ha de ser motivada i aprovada per dues terceres parts dels membres de la Junta Directiva, l’adopta aquest òrgan de govern també dins d’un període de 15 dies. Contra les sancions per faltes greus i molt greus acordades per la Junta Directiva, les persones interessades hi poden recórrer, si el reglament intern estableix el procediment per fer-ho, davant la primera assemblea general que tingui lloc.\n1. Un cop acordada la dissolució, l’Assemblea General ha de prendre les mesures oportunes tant pel que fa a la destinació dels béns i drets de l’associació, com a la finalitat, l’extinció i la liquidació de qualsevol operació pendent. 2. L’Assemblea està facultada per elegir una comissió liquidadora sempre que ho cregui necessari. 3. Els membres de l’associació estan exempts de responsabilitat personal. La seva responsabilitat queda limitada a complir les obligacions que ells mateixos hagin contret voluntàriament. 4. El romanent net que resulti de la liquidació s’ha de lliurar directament a l’entitat pública o privada sense afany de lucre que dins l’àmbit territorial d’actuació de l’associació hagi destacat més en la seva activitat a favor d’obres benèfiques. 5. Les funcions de liquidació i d’execució dels acords a què fan referència els apartats anteriors d’aquest mateix article són competència de la Junta Directiva si l’Assemblea General no confereix aquesta missió a una comissió liquidadora especialment designada.


territoris.cat 14:46 27/11/18\njutge miquel-serra desobediencia referendum 1-o\nImatge d'arxiu de l'alcalde d'Alcarràs, Miquel Serra - ACN\nL'alcalde d'Alcarràs, Miquel Serra, compareixerà el 12 de desembre davant del jutge com a investigat per un presumpte delicte de desobediència per la celebració del referèndum de l'1 d'octubre.\nEl jutjat d'instrucció número 4 de Lleida ha acceptat la petició efectuada per la defensa de Serra, que va sol·licitar ajornar la declaració de l'alcalde prevista inicialment per aquest dijous per tal de poder estudiar amb deteniment el cas\nFa unes setmanes i després de rebre la citació, l'alcalde d'Alcarràs va reiterar el convenciment de no haver comès cap delicte. Així mateix i a través d'una piulada, Serra va manifestar que malgrat intentin jutjar-nos continuarem caminant cap a la república i va reiterar que tornaria a fer exactament el mateix.\nMiquel Serra ja va ser citat a declarar davant la fiscalia el setembre del 2017 pel seu suport a l'1-O, però en aquella ocasió va decidir no presentar-s'hi en considerar que l'ordre s'extralimitava en competències i vulnerava drets democràtics, a més del defecte de forma en què es va presentar perquè la citació va arribar a través d'un correu electrònic genèric de l'Ajuntament i sense dirigir-se a la seva persona.\nEn aquesta ocasió, Serra sí té intenció de comparèixer el 12 de desembre davant del jutge, segons ha assenyalat\nEls rossellonencs netegen la serra després de l'episodi de tempestes


El secretari de Pol�tica Municipal, Manel Bustos, visita la Ribera d'Ebre i la Terra Alta, on reivindica la import�cia del m�n local - Diari m�s Ebre\tmés ebre\nEl secretari de Pol�tica Municipal, Manel Bustos, visita la Ribera d'Ebre i la Terra Alta, on reivindica la import�cia del m�n local\nEl secretari de Pol�tica Municipal del PSC, Manel Bustos, la primera secret�ria del PSC de l'Ebre, N�ria Ventura, i membres de l'executiva han visitat durant tot el dia diferents municipis de la Terra Alta i la Ribera d'Ebre. Ho han fet acompanyats d'alcaldes i regidors per con�ixer i donar suport al sector agroalimentari, que consideren estrat�gic per a l'impuls econ�mic de les Terres de l'Ebre. 11/06/2012\nEn concret, han recorregut les instal.lacions de la cooperativa de Ginestar, del Grup Fruiter de Benissanet i de la cooperativa de Corbera d'Ebre. ��s un dels sectors m�s importants al nostre territori, no nom�s de present sin� de futur, que des de l'especialitzaci� ens ajudar� a sortir d'aquesta greu situaci� econ�mica en qu� ens trobem. Per aix�, revalidem el nostre comprom�s i suport a un sector que s'ho est� passant malament per� que �s punter a casa nostra�, ha assenyalat Ventura.\nBustos ha destacat el treball, la gesti� i la capacitat que tenen les diferents cooperatives que han visitat per agrupar esfor�os i �competir en un mercat molt dur�. �No �s la vida nom�s d'un poble o una comarca sin� que forma part de la realitat de Catalunya i volem estar-hi al costat, con�ixer-la i transmetre l'esfor� que hi ha darrere de la producci� i de la comercialitzaci�, amb un nivell de competitivitat extraordinari�.\nA banda de la visita a les cooperatives, la jornada ha incl�s tamb� al mat�, despr�s de l'obertura a Tortosa de l'acte �Balan� d'un any d'acci� municipal i perspectives de futur�, breus reunions amb l'alcalde de Ginestar, Josep Maria Dom�nech, l'alcalde de Benissanet, Ignasi Ballver, i el tinent d'alcalde de Corbera, Antonio �lvarez. Al migdia, ha compartit dinar amb c�rrecs electes de la Ribera i la Terra Alta, i a la tarda, ha visitat el Museu Picasso d'Horta de Sant Joan, acompanyat per la tinent d'alcalde Soraia Roig i el grup municipal; i finalment ha recorregut els carrers de Pinell de Brai on se celebra la fira d'artesania, PinellArt, acompanyat per l'alcalde, Llu�s Melich i diversos regidors socialistes. Bustos ha apel�lat a enfortir el PSC des dels municipis reivindicant la import�ncia del m�n local.


L’escola secreta dels bancals on el teulat es converteix en aula - Alicanteplaza\nALACANT. Son pare va faltar per tuberculosi mentre estudiava Arquitectura. Les causes d’esta pèrdua van marcar a De La Hoz: tots els seus edificis estarien més fora que dins. I a un clima com el d’Alacant, això sí és possible. El 1959, l’arquitecte rebia l’encàrrec per construir el col·legi de l’ordre de les Teresianes a Còrdova, a la falda d’un tossal.\nUn exercici que li va servir de pràctica per a un encàrrec major, uns anys després: construir la mateixa escola a Alacant, que fins aquell moment estava a una casa del carrer Foglietti. Les escoles religioses creixien amparades en la política educativa classista de la dictadura, encara que De la Hoz es va servir de les idees desenvolupades durant els anys de la República.\nA l’Exposició d’Arquitectura Escolar del 1933 a Madrid, Muro Antón ja va dir que “fer de l’escola un espai tancat era una mesquina concepció d'antany”. El pati es convertia, amb les corrents de renovació pedagògica, en un element fonamental de les escoles.\nEncara que es tractava d’una qüestió pedagògica, el canvi es va fonamentar per les epidèmies, especialment per la transmissió de la tuberculosi. L’arquitecta alacantina Inés Tábar Rodríguez va analitzar a la seua tesi doctoral perquè les Teresianes d’Alacant són el major exponent d’Escola a l’Aire Lliure.\nDissenyat amb Gerardo Olivares James, l’edifici es troba completament aïllat del trànsit de cotxes de l’entrada nord a la ciutat. Sobre una plataforma, les aules es distribueixen com si foren les vèrtebres d’una columna que ascendeix la falda de Vistahermosa.\n“Per a la formació de les plataformes del jardí”, explica Tábar Rodríguez, “es van aprofitar els terrenys extrets en l’excavació de les aules, i en no ser suficients es va excavar a la part posterior del solar, donant lloc a una depressió al terreny on es va situar el camp esportiu. El mur de contenció de terres que es va haver de realitzar es va aprofitar com a frontó”.\nEls edificis es van situar com pavellons independents, trenats per pèrgoles que uneixen les vèrtebres. A vista de pardal, l’església es situa al centre del complex i es connecta amb totes les dependències: les administratives per un costat, i les aules per altre. “El programa era vast i només es van executar –segons el projecte– tres mòduls i mig d’aules del bloc docent i alguns dels claustres oberts superiors que contenen dos jardins”, apunta el professor de la UA Andrés Martínez-Medina.\nLes aules de la planta inferior estan al mateix nivell del jardí, i el seu terrat es converteix en terrassa per a les aules del nivell superior. Unes viseres de formigó que protegeixen del sol les àmplies vidrieres. La secció angulosa introdueix claror i aire a l’interior dels llargs passadissos, adequa els volums a l’orografia i construeix una imatge exterior d’un relleu artificial escalonat –de masses vermelloses i estrats blancs– en simbiosi amb el jardí circumdant, on grups aïllats d’arbustos esguiten aleatòriament el mantell d’herba, solcat per caminals que condueixen al sinuós estany”, explica Martínez-Medina a la Guia d’Arquitectura Moderna Valenciana.


Celebrem amb la Natura posa en valor el consum de proximitat i la biodiversitat de Castelló en la recta final - VilaWeb\nLa campanya ambiental Celebrem amb la Natura que organitza la Regidoria de Transició Ecològica de l’Ajuntament de Castelló posarà en valor el consum sostenible i de proximitat i la biodiversitat municipal en la seua recta final. Aquesta iniciativa es desenvolupa en espais naturals i ja ha completat l’aforament de les dues últimes activitats de l’any.\nLa Regidoria de Transició Ecològica que dirigeix Fernando Navarro organitza aquesta campanya de manera anual en col·laboració de l’empresa d’ecoturisme Itinerantur per a realçar els paratges naturals municipals aprofitant la celebració de dies mediambientals a nivell global. Aquest dissabte 28 de novembre es commemorarà el Green Friday amb una trobada en l’ermita de la Magdalena que servirà per a revisar les plantacions realitzades en el Dia Mundial de l’Arbre i gaudir d’un esmorzar a base de productes locals amb l’objectiu de promocionar el consum responsable i de proximitat.\nEl dissabte 5 de desembre hi haurà una ruta de senderisme a l’entorn del parc natural del Desert de les Palmes amb motiu del Dia Internacional de les Muntanyes.\nEl passat 15 de novembre, el parc de Rafalafena va acollir un taller divulgatiu per a conscienciar contra l’explotació ambiental.\nCelebrem amb la Natura tanca l’any després de dur a terme una vintena d’activitats en diversos ecosistemes de Castelló, amb rutes de senderisme i de cicloturisme, tallers o neteja a la platja, amb una important afluència de participants. Queda dues activitats que ja han tancat el seu procés d’inscripció.


Un menor atropella un vianant i un mosso a Lleida | policia.cat\nUn menor atropella un vianant i un mosso a Lleida\n+1 - 0 27 de maig de 2015 by Redacció/0 comments\nEl noi va protagonitzar una fugida esbojarrada amb un cotxe robat i va atropellar les víctimes després de saltar-se un control\nPublicat a La Vanguardia (Edició Català)\nPersecució de pel·lícula pels carrers de Lleida amb un precoç protagonista i final tràgic. És la història escrita per un menor que dilluns a la nit va atropellar un agent dels Mossos i una vianant quan intentava escapar de la policia al volant d’un cotxe robat. Les dues víctimes van resultar ferides greus, de les quals es recuperen a l’hospital.\nTot va començar al barri del Secà de Sant Pere. Una patrulla dels Mossos d’Esquadra va detectar un vehicle que els constava com a robat. Quan el van voler aturar, el conductor va començar una esbojarrada fugida en la qual va posar en greu perill la vida d’automobilistes i vianants que esquivava mentre circulava a gran velocitat. El fugitiu va sortir de la ciutat de Lleida i va conduir fins a la veïna localitat de Torrefarrera, després d’agafar la carretera de la Val d’Aran, però en arribar a aquesta població va fer mitja volta i va tornar novament a la capital. Va ser llavors quan va topar de cara amb un mur de vehicles policials que li tallaven el pas, a la cruïlla del camí de Montcada amb l’avinguda Pinyana. Lluny d’aturar-se, el conductor del cotxe robat va accelerar en arribar al punt d’aquest control policial i de manera deliberada va fer un cop de volant per dirigir el cotxe cap a la vorera. I va ser en aquest moment quan va atropellar un agent dels Mossos d’Esquadra i una vianant que passava per allà. Cap de les dues víctimes no va poder fer res per evitar la brutal envestida. Totes dues van patir lesions greus a les extremitats inferiors, amb trencament de tíbia, peroné i maluc. Les dues víctimes continuaven ahir a la nit ingressades a l’hospital Arnau de Vilanova, on es recuperen de les ferides. En el cas del mosso, el fet de portar posada l’armilla antibales el va salvar de patir ferides més greus a la part superior del cos. L’agent va sortir disparat uns tres metres després de l’envestida.\nLa persecució va continuar i poc després el cotxe va ser interceptat per una dotació policial. La sorpresa dels agents va arribar quan van comprovar, en identificar el conductor, que el fugitiu era un noi de només 16 anys.\nEls Mossos van informar a última hora d’ahir que la mateixa nit de dilluns es va detenir un altre menor, amic de l’arrestat –ja ingressat en un centre de menors–, que havia robat un altre cotxe. Tots dos circulaven un darrere l’altre quan els agents van detectar que els vehicles constaven com a robats, però la persecució es va centrar en el noi que després va protagonitzar l’atropellament. El menor, conegut en ambients judicials, no era la primera vegada, van indicar ahir fonts policials, que es posava al volant d’un cotxe.


ANC Arbúcies: SETMANA DE LA SOSTENIBILITAT\nLa campanya d'estiu ha arribat a la seva 5ª setmana amb l'eix de LA SOSTENIBILITAT\nENLLAÇ: ARGUMENTARI PER A UN PAÍS SOSTENIBLE\n5ª setmana. Regio 8. PUIGCERDÀ. Eix: SOSTENIBILITAT\nL'11 de setembre Catalunya necessitem que la Meridiana s'ompli. El món ens mira.\n“Junts pel Sí” “CUP-Crida Constituent” es presentaran a les eleccions amb el seu indubtable compromís amb el procés sobiranista català, i defensaran el caràcter plebiscitari i el SÍ a la independència el proper 27S.\nMantenim la voluntat de diàleg amb totes les forces sobiranistes i també amb les partidàries pel dret a decidir"\nCLICA A SOBRE PER VEURE TOT EL TEXT\nPublicat per Arbúcies per la Independència (AxI) a 11:08\nREGIÓ 2: SETMANA DE LA INNOVACIÓ AMB l'ACTE CENTRA...\n2 SETMANES 2 EIXOS: IGUALTAT & BENESTAR I JUSTÍCI...


Pàgina 4 de 17 - Notícies - Associació de malalts de Crohn i Colitis Ulcerosa de Catalunya\nOnda Cero i el Consorci de la Zona Franca premien el projecte 'Hockey Plus' i la Fundació Joia.\nL’emissora Onda Cero ha celebrat avui la cinquena edició del Premi Ciutat Solidària amb el patrocini del Consorci de la Zona Franca de Barcelona en reconeixement a la tasca de les entitats socials.\nEntrevista a l'Enric Bosch i l'Angels Roca a Radio Sant Boi ("Espai Salut")\n28 d'octubre - 1a Jornada Per a Pacients amb Malaltia Inflamatòria Intestinal a Can Ruti.\nEl 28 d'octubre a les 11 h, la Unitat MII de l'Hospital Germans Trias i Pujol (Can Ruti) organitza la 1a Jornada per a pacients amb Malaltia Inflamatòria Intestinal.\nVisibilitat de les malalties inflamatòries intestinals el 8 d'octubre\nGràcies a tots els #deportistasEII que el 8 d'octubre van participar a la Triatlon 2017 de Barcelona.\nGran exemple de convivència amb la malaltia, sempre amb positivitat i esperit de superació. #EII #ResEnsAtura #NadaNosPara\nVídeo solidari d' IterMedia : "El projecte No puc esperar! i les malalties inflamatòries intestinals\nIterMedia segueix apostant per la seva versió més humana i solidària. Aquest cop de la mà d'ACCU Catalunya, associació de malalts de Crohn i Colitis Ulcerosa.\nACCU Catalunya comparteix la publicació de Tanit Tubau.\n#visibilidad #ostomía #DíaMundialOstomizado\nGràcies Tanit Tubau por compartir-ho. Cal donar visibilitat a les ostomies parlar de les necesitats dels pacients ostomitzats.\n"Estar viva es SEXY"\n8 d'Octubre: Esportistes EII a la triatló de Barcelona i dinar per a tothom\nEls Deportistes MII participen a la prova amb 9 equips en les diferents modalitats de la triatló per relleus.\nJornada "Present i Futur en la Participació del Pacient en el Sistema Sanitari"\nData: 28 de setembre de 2017 (15:30 h - 18:45 h)\nLloc: Banc de Sang i Teixits (Sala d’actes Edifici Dr. Frederic Duran I Jordà) Passeig Taulat, 106 - 116, Barcelona.\nLliurament de la Certificació de Qualitat a la Unitat de MII de l'Hospital Clínic de Barcelona\nEl Dr. Milazzo (President de la Fundación Ad Qualitatem) ha lliurat la Certificació de Qualitat al Dr. Julià Panés (Coordinador de la Unitat MII de l'Hospital Clínic)\nLliurament Certificació de Qualitat a la Unitat de MII de l'Hospital Clínic\nDimarts dia 19 de setembre a les 12 h - Hospital Clínic de Barcelona - Sala Farreras Valentí (C/ Villarroel 170 - Escala 9 Planta 3 - Barcelona)\n1ª Jornada per a Pacients amb Malalties Inflamatòries i Autoimmunes Sistèmiques\nEl proper dia 27 de setembre a les 18 hores se celebrarà la 1ª Jornada per a Pacients amb Malalties Inflamatòries i Autoimmunes Sistèmiques al Saló d’Actes del Col·legi Oficial de Metges de Barcelona (COMB).\nConferència de Víctor Küppers: "Vivir con Entusiasmo"\nEl proper dia 19 de setembre a les 19:30 es farà la presentació del PROYECTO MAAT destinat a donar suport i a recaptar fons per a les Malalties Inflamatòries Intestinals.\nAquest any les Jornades de Joves de les associacions tindran lloc a Cadis del 12 al 15 d'octubre\nEl termini d'inscripció està obert i podeu trobar més informació a la web d'ACCU Espanya https://accuesp.com/jornadas-de-jovenes-en-cadiz\nArticle a el Periódico del 27 de maig : "No quería ir al lavabo, sentía que perdía peso"\nNiko Tarrés (Barcelona 2002), diagnosticat de la malaltia de Crohn, porta aquest "alien" a la panxa amb fortalesa. Ho confirmen al seu pare, Pepe Tarrés, i la Laura Marín, coautora del compte "El viaje de Crohn", inspirat en el jove.


Descarregar pdf dimarts, 12 de novembre de 2013\nEl Quartet Gerhard interpreta Arriaga i Beethoven\nEl Quartet número 1 en re menor del geni del classicisme Juan Crisóstomo de Arriaga (1806-1826) i l'emotiu Quartet op. 132 número 15 en la menor de Ludwig van Beethoven (1770-1827), són les peces triades pel Quartet Gerhard per a ser interpretades en el segon concert de la XXI Temporada Musical de la Universitat de Lleida, que tindrà lloc dimecres, 13 de novembre, a les set de la tarda, al Saló Víctor Siurana del Rectorat.\nLluís Castan (violí), Judit Bardolet (violí), Miquel Jordà (viola) i Jesús Miralles (violoncel), són els components del Quartet Gerhard. Aquesta jove formació, que pren aquest nom en homenatge a Robert Gerhard, alumne d'Arnold Schoenberg i un dels compositors catalans més reconeguts del segle XX, es dedica exclusivament a donar a conèixer l'immens repertori per a quartet de corda,\nCreat al 2010, està considerat com un dels grups amb més projecció del país. Flamants guanyadors del premi "El Primer Palau" 2012 i reconeguts per l'emissora Catalunya Música amb el premi 25 anys de Catalunya Música pel seu talent, també van ser els guanyadors del concurs internacional Paper de Música 2011 de Capellades. Entre altres, compten amb distincions internacionals com la del Music Campus de Weikersheim (Alemanya) i del concurs August Pickhard Stiftung (Suïssa).\nMalgrat la seua curta trajectòria ja han actuat a l'Auditori de Barcelona, al Palau de la Música Catalana i l'Auditori Pau Casals del Vendrell i en festivals nacionals i internacionals.


GOT - Grup d'Ornitologia del tenes: Sortida de diumenge 28 de febrer - Can Moncau i voltants\nSortida de diumenge 28 de febrer - Can Moncau i voltants\nLloc de trobada i aparcament: davant de l'IES Lliçà d'Amunt.\nHora de trobada: 9 h del matí.\nCal portar: prismàtics si en teniu i esmorzar.\nLa sortida consistirà en un recorregut per la zona de conreus i bosc propera a Can Moncau. Si tenim sort i fa bon dia podrem observar rapinyaires diurns com ara l'aligot i el xoriguer i diverses espècies d'entorns fluvials com són el bernat pescaire i el martinet blanc.


La coreògrafa Kim Jordan durant un taller de l'edició 2019.\nEl festival, que tindrà lloc entre el 5 i el 18 de juliol, adaptarà els actes presencials a les condicions sanitàries\nActualitzada 29/12/2020 a les 14:51\nDeltebre Dansa celebrarà entre els dies 5 i 18 de juliol la seva setzena edició, que es va haver de cancel·lar el passat estiu per les restriccions derivades de la pandèmia de la covid-19. El festival que organitza l'equip del ballarí coreògraf tortosí Roberto Olivan aspira a mantenir la filosofia i l'estructura dels últims anys –amb una oferta de tallers professionals d'iniciació, conferències i espectacles d'alt nivell artístic adaptada a les condicions i restriccions sanitàries- però incorporant nous formats virtuals, com retransmissions de vídeo en temps reals i cursos en línia a través d'una plataforma de nova creació. Una aposta, assegura, que els ha de permetre també arribar a nous públics.\nConscient que els nous formats són una «realitat que ha vingut per quedar-se», Olivan ha refermat el trànsit de Deltebre Dansa cap a un plantejament mixt, entre la presencialitat i la virtualitat, que li permeti arribar a nous públics i ajudar el certamen a fer front a situacions sanitàries com la de l'any passat, que a última hora van forçar la seva cancel·lació.\nEls organitzadors del certamen, apunta, han estat reflexionant i treballant al respecte durant l'últim any. «Si sabem utilitzar aquesta nova eina ens pot resultar a tots positiu. Si sabem portar-ho i no transformar-ho, passant-ho tot a digital, pot resultar molt positiu. Aquest 2021 serà la primera prova», ha reblat el coreògraf, fundador i director tècnic del festival. A la llarga, assumeix, tal i com plantegen altres certàmens culturals del país, s'imposa un gir cap a una visió de valorar la proximitat amb el suport dels formats virtuals i les comunicacions telemàtiques per mantenir i reforçar la presència internacional.\nAixí, la nova plataforma permetrà que una persona pugui «fer seguiment de tot el festival» a distància, o «només dels tallers». També es podran programar classes online per als professionals –molts vinguts d'arreu del món- que no s'hi puguin desplaçar. «D'aquesta manera podrem ampliar la possibilitat d'arribar a més gent respecte a la que ja arribem», ha apuntat Olivan.\nPel que fa a les activitats presencials, la idea és que es mantinguin però, essencialment, a l'aire lliure i sempre garantint les mesures de seguretat sanitària que es requereixin. «Veiem que portar la carpa circ per a 900 places no serà viable», admet el responsable i creador del festival. Sense descartar la possibilitat que un gir inesperat pugui acabar forçant un tancament generalitzat d'activitats, entén que amb aquesta proposta Deltebre Dansa està en aquests moments «preparat» per poder celebrar-se malgrat l'impacte del coronavirus, «tal i com el coneixem ara i com es pot gestionar».\nEn marxa des de fa quinze anys, el certamen s’ha consolidat com un certamen referent de les arts escèniques, tant en l'àmbit nacional com en l'internacional. Durant les passades quinze edicions ha acollit 648 artistes, 271 espectacles, més de 83.000 espectadors, 1.960 participants professionals, 2.100 participants d’iniciació, 85 docents i 178 tallers per a professionals.\nEl festival ha estat reconegut amb el Segell Festival EFFE, des del 2015, per l’Associació Europea de Festivals. També ha estat valorat com el millor projecte cultural de Catalunya 2015, 2016, 2017 i 2018 pel Departament de Cultura de la Generalitat de Catalunya i inclòs com un dels 25 exemples més rellevants de dansa per European Dancehouse Network.\nComenta el contingut : Deltebre Dansa reprograma la seva 16a edició pel pròxim estiu incorporant nous formats virtuals


El Consell aprova l'ampliació de l'Hospital Clínic de València - À Punt\nEl Consell aprova l'ampliació de l'Hospital Clínic de València\nLa Generalitat invertirà 50 milions per a augmentar l'espai assistencial i els recursos per a una població de referència de 350.000 persones.\nL'Hospital Clínic Universitari de València en una imatge d'arxiu / À Punt NTC\n26 de febrer 2021 - 14:07\nEl ple del Consell ha aprovat la declaració d'emergència per a ampliar l'Hospital Clínic Universitari de València, amb un pressupost de 50 milions d'euros. L'objectiu és augmentar a 24.000 metres la capacitat assistencial del centre per a garantir l'adequada atenció sanitària a la població que té assignada i que s’acosta a les 350.000 persones, segons ha anunciat la vicepresidenta, Mónica Oltra.\nL'ampliació del Clínic s'emmarca en el pla de xoc contra la pandèmia que va aprovar al juliol el Consell Interterritorial del Sistema Nacional de Salut, que marca els recursos materials mínims per a l'atenció hospitalària en planta i en unitats de crítics, així com per a donar resposta a l'activitat extra en circuits diferenciats.\nEl departament de salut València Clínic-Malva-rosa és referent per als qui resideixen en la zona nord-est de la ciutat i de les poblacions d'Albalat dels Sorells, Alboraia, Albuixec, Almàssera, Bonrepòs i Mirambell, Foios, Massamagrell, Meliana, Museros, la Pobla de Farnals, Rafelbunyol, Tavernes Blanques i Vinalesa.\nL'avaluació al departament, segons les dades assistencials de febrer-novembre, va constatar que el Clínic necessitava ampliar la infraestructura per a poder gestionar pics de pressió hospitalària. En aquest període la pandèmia va elevar l'ocupació per sobre del 85%.\nLa història de l'Hospital Clínic es remunta a 1894, quan es va començar a gestionar la construcció. La primera pedra de l'edifici de l'avinguda de Blasco Ibáñez de València es va col·locar el 1913 i les obres van finalitzar el 1935. A l'estiu de 1986, un incendi va destruir magatzems i unitats d'hospitalització de l'edifici de la Facultat de Medicina, la qual cosa va obligar la reordenació d'espais i a plantejar una nova reforma. Al setembre de 1988, la Generalitat va decidir dur a terme una profunda remodelació de l'hospital, les obres del qual es van iniciar el 1990 i van finalitzar en els primers mesos de 1994.


Targeta de transport amb tarifaciÃ³ social\nSolÂ·licitar la targeta personal de transport en qualsevol de les modalitats disponibles en el Sistema de tarifaciÃ³ Social del Transport a Sant Quirze del VallÃ¨s:\nTBUS GRATUÃ�TA (Conveni amb l'Ajuntament de Sabadell)\nT-BLANCA (Conveni amb l'Ajuntament de Terrassa)\nPer a la solÂ·licitud de la T-BLANCA (nomÃ©s per a residents en el barri de les Fonts) cal adreÃ§ar-se a lâ€™Ajuntament de Terrassa o a la seva pÃ gina web de referÃ¨ncia: www.terrassa.cat.\nEn aquest trÃ mit nomÃ©s sâ€™informa del procediment de solÂ·licitud per a lâ€™obtenciÃ³ de la targeta TBUS GRATUÃ�TA.\nPer obtenir informaciÃ³ de la T-BLANCA, cal que contacteu amb l'Ajuntament de Terrassa.\nÃ‰s un tÃtol de transport personal i intransferible que permet un nombre ilÂ·limitat de viatges, que tÃ© associat un sistema de control compatible amb els existents per als altres tÃtols i que es renovarÃ cada cinc anys.\nAquest tÃtol, adreÃ§at a ciutadans de Sant Quirze del VallÃ¨s, es concedirÃ segons el nivell dâ€™ingressos, la condiciÃ³ dâ€™edat o de discapacitat, en base als criteris especÃfics que recull lâ€™ordenanÃ§a reguladora del sistema de tarifaciÃ³ social del transport pÃºblic municipal en autobÃºs a Sant Quirze del VallÃ¨s.\nEl cÃ lcul dâ€™ingressos serÃ el resultant de dividir els ingressos econÃ²mics conjunts (salari, pensiÃ³, ajudes, rendiments de capital mobiliari i immobiliari...) de les persones que componen la unitat familiar a la qual pertany el/la solÂ·licitant dividit pel nombre de membres dâ€™aquesta.\nAquesta targeta tÃ© una bonificaciÃ³ del 100% dels cost del viatge, lâ€™emissiÃ³ serÃ gratuÃ¯ta, i nomÃ©s els duplicats tindran cost de producciÃ³ i gestiÃ³ segons la taxa fiscal aprovada per aquest concepte.\nPer ser beneficiari/Ã ria del Sistema de TarifaciÃ³ Social de transports cal reunir les condicions segÃ¼ents:\nEstar empadronat/da al municipi de Sant Quirze del VallÃ¨s.\nTenir 65 o mÃ©s anys o acreditar un grau de discapacitat del 33% o superior segons el Certificat de reconeixement de la Discapacitat del Centre dâ€™atenciÃ³ a persones amb discapacitat de la DirecciÃ³ General de ProtecciÃ³ Social de la Generalitat de Catalunya o la targeta acreditativa de la discapacitat.\nTenir uns ingressos econÃ²mics per tots els conceptes, inferiors a 1,3 vegades lâ€™Ã�ndex de Renda de SuficiÃ¨ncia de Catalunya (IRSC) en vigor.\nEn el cas de persones amb discapacitat reconeguda, el lÃmit dâ€™ingressos serÃ de 2 vegades lâ€™IRSC.\nTaula dâ€™ingressos econÃ²mics per poder ser beneficiari/Ã ria del Sistema de TarifaciÃ³ Social de transports:\nIngressos per tots els conceptes\nPersona major de 65 anys\nInferiors a 10.358,05 â‚¬ *\n(1,3 x IRSC)\nPersona amb discapacitat reconeguda\nInferiors a 15.935,46 â‚¬ *\n(2 x IRSC)\n*IRSC (2020): 7.967,73 â‚¬ anuals.\nDocument acreditatiu d'identitat (del solÂ·licitant i membres de la unitat familiar, si escau).\nFotografia recent (tipus carnet) de la persona solÂ·licitant.\nEs podrÃ demanar durant tot l'any i es renovarÃ cada 5 anys.\nLâ€™emissiÃ³ serÃ gratuÃ¯ta, i nomÃ©s els duplicats tindran cost de producciÃ³ i gestiÃ³ segons la taxa fiscal aprovada per aquest concepte.\nEn el cas de demanar un duplicat, el pagament es farÃ mitjanÃ§ant autoliquidaciÃ³ al web de l'Ajuntament. (Carpeta ciutadana).\nâ€¢\tLa targeta es renovarÃ periÃ²dicament, tot comprovant que la persona beneficiÃ ria segueixi complint els criteris vigents per a la seva concessiÃ³.\nâ€¢\tSâ€™entendrÃ com unitat familiar la integrada per cÃ²njuges no separats legalment i els fills menors de 18 anys i els fills majors dâ€™edat incapacitats judicialment.\nâ€¢\tEn el cas dâ€™Ãºs de la targeta, cal que la persona beneficiÃ ria porti qualsevol document oficial acreditatiu de la seva identitat per verificar-la en cas dâ€™inspecciÃ³.\nâ€¢\tEn el cas de demanar un duplicat, fer el pagament per les despeses de producciÃ³ i gestiÃ³ que s'hagin fixat. Cal fer-lo mitjanÃ§ant autoliquidaciÃ³ en el web de l'Ajuntament.\nâ€¢\tValidar el tÃtol en el moment dâ€™utilitzar el transport i en el sistema que determini, i identificar-se si Ã©s requerit pel conductor o davant de la inspecciÃ³ de transport per acreditar lâ€™Ãºs degut.\nâ€¢\tAbstenir-se de traspassar el tÃtol a cap altri.\nâ€¢\tComunicar a lâ€™administraciÃ³ qualsevol canvi de condiciÃ³ que afecti als requisits dâ€™accÃ©s.\nâ€¢\tFacilitar, si fos els cas, les dades necessÃ ries per comprovar lâ€™acompliment dels criteris dâ€™accÃ©s i en les inspeccions que pugui realitzar lâ€™administraciÃ³ en qualsevol moment.\nâ€¢\tRespectar la normativa reguladora del transport de viatgers, sense tenir cap mena de privilegi respecte als altres usuaris.\nâ€¢\tEn cas de pÃ¨rdua o sostracciÃ³, comunicar-ho a lâ€™administraciÃ³.\nâ€¢\tPer ampliar la informaciÃ³, podeu accedir a lâ€™OrdenanÃ§a reguladora del sistema de tarifaciÃ³ social del transport pÃºblic municipal en autobÃºs a Sant Quirze del VallÃ¨s.\nModel de solÂ·licitud (470 Kb)\nOrdenanÃ§a reguladora del sistema de tarifaciÃ³ social (166 Kb)


Mobilitat sostenible pacifica el trànsit i augmenta la seguretat viària a Cases de Bàrcena - Valencia noticies\nLes mesures s’incorporen en un quilòmetre de carretera que travessa el poble\nLa Regidoria de Mobilitat Sostenible de l’Ajuntament de València ha iniciat les actuacions per atendre una reivindicació històrica dels veïns i les veïnes de Cases de Bàrcena. Des d’este dijous i fins a finals d’esta setmana el consistori està implementant diverses mesures de pacificació del trànsit i millora de la seguretat viària, en allò referent a la senyalització, al Camí de Cases de Bàrcena, una travessia de 900 metres de longitud.\nCom és conegut, este tram de carretera suposava fins ara l’única excepció a l’existència d’elements reductors de la velocitat en l’antiga carretera de Barcelona, des de Sant Miquel dels Reis fins a Puçol, una anormalitat que ara es corregeix. “Tot i les peticions veïnals durant molts anys no ha sigut fins ara, amb el govern de Joan Ribó, quan s’ha intervingut per millorar la seguretat en la zona”, ha explicat el regidor de Mobilitat Sostenible, Giuseppe Grezzi.\nAixí doncs, s’instal·len tres ressalts cimentats o reductors de velocitat tipus ‘llom d’ase’ al pas de la via esmentada pels números 22, 61 i 102. A més, es fan canvis en matèria de senyalització horitzontal, ja que s’amplia la mitjana a 50 centímetres amb l’objectiu d’adaptar l’amplària dels carrils i aconseguir una reducció de la velocitat. A més, es reforça el límit de velocitat a 30 km/h amb pintura sobre la calçada i se substitueixen els senyals verticals per uns senyals rectangulars amb la paraula ‘Atenció’ per tal de reforçar la precaució.\nGrezzi ha destacat que “el govern municipal actual sí està al costat de tots els veïns i veïnes de la ciutat, visquen en el barri o en el poble que visquen, i bona mostra d’això és esta iniciativa amb què s’escolta i es resol una reivindicació veïnal històrica en este punt de la ciutat”. Per la seua banda, des de l’Alcaldia de Cases de Bàrcena, Javier Riera ha destacat “la importància de la reducció de la velocitat al pas pel poble i també la disminució molt significativa del soroll, sobretot per les nits”, qüestions que redundaran en una major seguretat per a tot el seu veïnat.\nL’ajuntament dinamitzarà el barri del Cabanyal amb la rehabilitació de la casa dels bous i la construcció d’un centre de dia per a joves


Cerca totes les ofertes d'hotels a Narangodapaluwa West Entrada:\nIsuru Hansi Villa...Habitacions per nit per només 1 ComentarisNatures Bliss Garden Stay...Habitacions per nit per només Més zones a Ja-Ela\nBollatha North (2)\nKanuwana Junction (1)\nNarangodapaluwa East (1)\nNarangodapaluwa West (2)\nNarangodapaluwa West és una de les destinacions més visitades de Ja-Ela. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Narangodapaluwa West està agraciat amb envoltatns plens de vida, bons restaurants, zones de compra i increibles atraccions. Quan és hora de reservar l'hotel adequat a Narangodapaluwa West o a qualsevol lloc a Ja-Ela, Agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Empleni les seves dates d'estada i navegui a traves de les millors ofertes d'hotel a Narangodapaluwa West.\nHotels destacats a Narangodapaluwa West, Ja-Ela\nÀrea Narangodapaluwa West\nTant si es tracta d'un viatge de plaer com si és de negocis, Isuru Hansi Villa és una elecció...\nAl visitar Ja-Ela, vosté es sentirà com a casa a Natures Bliss Garden Stay, què li ofereix un...\nTots els hotels de Ja-Ela\nHotels a Narangodapaluwa West: Isuru Hansi Villa


Notícies - CiU guanya les eleccions però es queda a dos regidors de la majoria absoluta\nCiU guanya les eleccions però es queda a dos regidors de la majoria absoluta\nCiU ha guanyat les eleccions municipals per vuitena vegada consecutiva. Els nacionalistes han perdut la majoria absoluta que fins ara ostentaven després de passar de 15 a 11 regidors. La candidatura ha aconseguit gairebé el mateix nombre de vots que fa quatre anys, però l'increment de participació ha perjudicat la llista que encapçalava Mercè Conesa.\nEn concret, CiU ha tingut 13.524 vots, gairebé els mateixos que fa quatre anys. Això equival al 37% dels sufragis, nou punts per sota dels resultats de fa quatre anys a causa de l'augment de la participació.\nConesa ha assegurat que no poden estar satisfets amb els resultats de la federació i que cal obrir 'un període de reflexió'. Segons Conesa, la situació de la federació a àmbit nacional els ha pogut passar factura.\nEn una entrevista a Cugat.cat, Conesa no s'ha mullat sobre si buscarà aliances per governar o si ho intentarà fer en solitari.\nS'ha d'estudiar l'escenari. Mantindrem una reunió i decidirem quina estratègia seguim per al futur de la ciutat.\nEl grup municipal de CiU estarà format per Mercè Conesa, Cristina Paraira, Carmela Fortuny, Damià Calvet, Eloi Rovira, Carles Brugarolas, Susanna Pellicer, Joana Barbany, Joan Puigdomènech, Esther Salat i Mayte Pérez.\nConesa, a l'esquerra, aplaudida per la militància


Pendents de la tarifació social - RÀDIO MARINA 100.3 | RÀDIO MARINA, sempre al teu costat\nPendents de la tarifació social\nEn el mateix ple que l’equip de govern de Blanes es quedava amb 4 regidors, s’havien d’aprovar les ordenances fiscals 2018, pas previ a la redacció del pressupost de l’any vinent.\nSegons explicava el regidor d’Hisenda, Nicolàs Laguna, “les ordenances 2018 estan condicionades per un increment de la despesa generat bàsicament per l’augment del sou del personal, un 400.000 euros; i pel canvi de model de la recollida d’escombraries aprovat mesos enrera. Per tant, “cal aprovar unes ordenances a l’alça”.\nL’IBI, segons la proposta aprovada inicialment, puja un 3%. En aquest capítol s’està treballant per poder aplicar tarifes socials, és a dir aplicar bonificacions, segons les possibilitats econòmiques de cada família tal i com ja es fa amb les Llars d’Infants municipals. Aquest és un punt clau per a la majoria de partits de l’oposició.\nL’impost de vehicles, i l’IAE es mantenen igual, tot i que aquest darrer, la recaptació ha baixat després de la situació per la que ha passat la Nylstar.\nPer últim, s’han modificat les tarifes en els habitatges d’ús turístic, de manera que per donar-se d’alta es passaran a pagar 400 € enlloc dels 181’37 € que costava fins ara, i tant l’aigua com les escombraries tindran un increment de quota fixa com si fos d’una banda un habitatge buit, i de l’altra amb els mateixos barems de la recollida comercial enlloc de domèstica.\nPel que a les taxes i preus públic, es manté el preu de l’aigua, les escombraries pugen un 5% i la resta, un 3%. Les llars d’infants i la Ciutat esportiva, no tenen cap increment.\nLa gran novetat és que els impostos (IBI, vehicles..) es podran pagar en 12 mensualitats sense recàrrec.\nLa proposta va prosperar amb els 9 vots del PSC, PDeCAT i PP. Per la seva banda, ICV-EUiA, ERC i Batega per Blanes es van abstenir (8 vots) i tant Ciutadans com la CUP van votar en contra (4 vots).\nMentre les ordenances 2018 estiguin a exposició pública, continuaran les negociacions entre totes les forces del consistori, i més ara, que ha quedat un govern molt minoritari.\nSalvador Tordera PPC, va destacar el gran nombre de reunions fetes per intentar arribar a un acord, i va fer un prec als blanencs, “seleccioneu bé les deixalles. Si la fracció resta arriba a l’abocador de Lloret amb materials que no ho és, el cost augmenta”.\nJoan Rota de la CUP, va ser dels que van defensar els descomptes socials de l’IBI, i va anunciar que presentarien al·legacions.\nJordi Urgell de Batega per Blanes, va destacar l’increment de preus pels habitatges turístics i va demanar el reglament per poder aplicar la tarifació social, “la nostra idea es abstenir-nos i negociar”.\nSergio Atalaya va recordar que a Blanes, “només s’han baixat els impostos quan Cs hi va incidir per tirar la proposta endavant”. També va recordar alguns compromisos no complerts i va assegurar que “cal gestionar millor”.\nJoan Salmeron (EUIA-ICV) es va felicitar que tirin endavant els increment als habitatges turístics i va recordar que, “fa anys que reclamem la tarifació social. Primer semblava impossible. Ara ja s’aplica a les Llars d’infants i treballem per l’IBI”. Segons Salmeron, les properes setmanes caldrà molta negociació, i més tenint en compte com ha quedat el govern”.\nERC, es va abstenir i va apuntar que les ordenances havien estat un altre punt de desacord amb el PSC.\nImatge: Vots favorables a l’aprovació inicial (Foto Aj. Blanes)


Usuaris del programa Reincorpora assisteixen a un taller sobre valors i motivació - Incorpora "la Caixa"\nUsuaris del programa Reincorpora assisteixen a un taller sobre valors i motivació\nUna vintena d’assistents, la majoria usuaris dels programes Reincorpora i Avant, han participat en una jornada organitzada amb l’entitat No Somos Invisibles.\nAquesta entitat organitza activitats per inserir sociolaboralment persones amb paràlisi cerebral i altres discapacitats físiques severes i precisament han estat persones d’aquest col·lectiu les que s’han encarregat d’impartir el taller a través de les seves pròpies experiències.\nNo Somos Invisibles, un exemple per a les persones privades i exprivades de llibertat\nL’esdeveniment, que ha tingut lloc a les instal·lacions de CaixaForm Lleida, s’ha centrat a destacar la importància de valors com la positivitat, l’esforç o la resiliència.\nPer iniciar la jornada, els representats de No Somos Invisibles han començat amb diverses ponències en què han explicat com aquests i altres valors han estat presents en les diferents circumstàncies de la seva vida.\nDesprés de les xerrades, el públic, format per persones privades i exprivades de llibertat usuàries dels programes de reinserció laboral Reincorpora i Avant, ha iniciat un debat animat amb els ponents en què també han pogut exposar-los les seves pròpies experiències i les expectatives que tenen per a quan surtin dels centres penitenciaris.\nPer últim, i per acabar el taller, els assistents han participat en una dinàmica de cartes amb l’objectiu de destacar aquells valors que consideren més importants, en aquest cas la llibertat, l’amistat i el compromís.\nAmb totes aquestes accions, l’equip de No Somos Invisibles ha volgut transmetre un missatge important als usuaris de Reincorpora i Avant: si persones amb paràlisi cerebral i altres discapacitats físiques severes han pogut afrontar i superar totes les dificultats que han trobat pel camí, també ho podran fer els usuaris en el procés de reinserció sociolaboral.\nFomentar la reinserció laboral a través d’itineraris personalitzats\nAquest no és el primer cop que No Somos Invisibles col·labora amb Reincorpora: ja ho ha fet en diverses ocasions a la resta de províncies catalanes, sempre amb una gran acollida per part dels assistents.\nAquestes activitats són fonamentals per a una reinserció completa de les persones privades i exprivades de llibertat, ja que, amb la formació i altres serveis de Reincorpora, ajuden a impulsar l’ocupabilitat d’aquest col·lectiu. A més, a nivell personal són un pilar motivacional de gran importància per a les persones en risc d’exclusió social que estan en un procés de reinserció.\nEl programa Reincorpora ofereix a les persones privades de llibertat l’oportunitat de construir-se un futur amb més oportunitats, començant per la reinserció laboral a través d’un itinerari personalitzat d’integració sociolaboral.\nPer la seva banda, Avant neix per millorar l’ocupabilitat dels interns en règim de segon grau i es desenvolupa conjuntament amb la Generalitat de Catalunya.\nUn antic usuari d’Incorpora imparteix una sessió motivacional als alumnes de la formació a mida d’Operari de Prefabricats de Polièster\nEl Grup Incorpora Lleida participa en un speed dating laboral per potenciar l'ocupabilitat en zones rurals\nEl Punt d'Autoocupació Incorpora de Lleida acudeix a la III Jornada d'Aprenentatge basat en projectes i Emprenedoria per a difondre els seus serveis\nEl programa Incorpora participa en la jornada ‘Connectem la Segarra’ per fomentar la inserció laboral a la comarca\nL’Associació Alba de Tàrrega organitza la 3a jornada empresarial de Ponent per potenciar la RSC


A tocar del cel | Miralls d'aigua\n← Un dolor que no pots suportar\nVols menjar una mica? →\nAllò s’assemblava massa a l’amor per deixar-ho estar de pressa, encara que no ens poguéssim comunicar a través de la llengua, malgrat la diferència llarga d’edat. I en el plaer espurnejant que vaig sentir per moments, en la solidesa pregona dels meus sentiments, naixia al flanc, d’immediat, el dolor que haguéssim de separar-nos.\nHi havia el teu llit acollidor a tocar de la paret, l’escalfor del radiador bategant, les remors del carrer tranquil, elevat a un quart pis d’un carrer de Sant Petersburg, i a baix, mirant pel balcó, la capçada dels bedolls.\nEl color de l’habitació era salmó i ocre torrat, amb guspirejos d’or vell, i la làmpada penjada del sostre feia una claror tornassolada sobre el nostre món.\nMe’n recordo de tot com si ho pogués tocar, com si encara sentís la teva olor, que desitjava, la sentor de tots dos esbravant-se dels llençols mentre la dolçor del teu cos traspuava al meu costat, estirada al llit després de l’amor, mentre mirava les bigues del sostre, el dibuix del voraviu de cada costat, la biga reparada i nova de fusta nua. Estimava el teu cos que s’oferia, que s’obria a les meves carícies, a la sexualitat com una flor. Hi havia la lluïssor d’una joia preciosa als teus ulls clars, a la teva pell rossa, envermellida després de fer l’amor, una aura de bellesa intacta, nova, acabada de descobrir. I allò era la felicitat, i el temps era com un coixí on descansar confiats.\nAleshores aquella bellesa del món, primera, era escampada per tota l’àmplia cambra, alçats a un quart pis del carrer Sadovaia, a tocar del cel.\nEn nosaltres els gestos de l’amor mai no van ser gestos apresos, sinó que eren en si mateixos una total descoberta. El teu cos era tan tendre que em feia plorar. Et circumdava i t’oferia el volum tou dels meus pits perquè en sentissis la seva solidesa, l’obertura pregona del meu sexe perquè sabessis que no podies sotsobrar, malgrat que fos jo qui s’escolava. I amb les meves mans i els meus llavis, i amb la meva darrera força sencera, et mostrava que tu eres l’únic home que volia que se sadollés en mi, que madurés en la meva energia animal, i que, junts, ens convertíssim en una sola volença i anéssim, barrejats com si ens confonguéssim, cap a una mateixa direcció. De tu a mi, de mi a tu, creats per les nostres mans, que sempre tornaven a estrenar-nos.\nAjagut al meu costat, totalment ofert a mi, jo desvelava el camí de la teva iniciació. Et passava dolçament la mà pel pèl del pit, que t’irisava la pell de tot el cos, i els meus llavis es perdien pels racons del teu coll, als llavis entreoberts, on et buscaven conscienciosament la mullena, a les aixelles, amorosides amb la delícia de la teva olor, i per tot arreu on passava, la meva saliva t’hi deixava esteles. Les mans filaven sens parar carícies i tu gemies al pas dels meus dits, imantats de tu mateix, generosos de desig. Jo vessava d’emoció i, amb una frissança continguda feia baixar lentament els llavis i les mans al llarg del teu cos, amb la boca delerosa de cercar-te, i olorava, com si fos una flor oberta, la sentor del teu sexe poderós. Amb una immensa lentitud, n’aprenia amb la llengua la textura i el sabor, i t’hi deixava regalims de saliva i d’escuma d’amor, i la teva incandescència, a poc a poc, s’anava tornant foc viu, tot tu estremit damunt el llit, gemegant de felicitat. Et prenia amb la boca enterament i amb les mans temptejava les zones sensitives del teu cos, i amb la meva profunda libació t’anava extraient la fragilitat més candent. Ofert del tot a mi, del tot al descobert.\nEl nèctar que sorgia del teu urgent esclat era un do diví, i el teu cor es convertia en un batec que ressonava dins d’una cova fonda, en una cavitat de tu mateix on hagués volgut restar per sempre.\nComençava a estimar-te, i la teva forma esvelta i clara prenia part de mi, i tot el que eres tu m’emocionava amb un sentiment contingut de joia, atenta que no s’obrís el tall del ganivet, que era sempre l’expectativa de la pèrdua.\nJa ho veus, que et volia. Ja ho veus, que el meu amor, per moments, s’arborava, malgrat no vaig dir-t’ho mai.\nI en tu cada mirada, cada carícia, cada voluptuositat prenia la forma deliciosa de l’amor, i jo comprenia que, a contracor meu, començaves a estimar-me.\nPerò només jo sabia que no hi havia cap més fita entre nosaltres que aquella fruïció, només aquell batec furient de vida abans que el temps de la meva partença, que impertorbable avançava, segués de cop la felicitat que creàvem.\nEt vaig dir que marxava i no vaig voler saber la teva reacció. Tant és. Tots dos hem de seguir a la vida per rebre’n tots els dons. La meva estada al teu país va acabar-se, però la joia de tu es multiplica en mi sens fi a la teva cambra, enlairada fins a tocar del cel, al vèrtex del món.


La Diputació inverteix en dos anys més de 500.000 euros en el municipi de Manuel – tucomarca.com\nInicioSecciónLa ComarcaInfraestructurasLa Diputació inverteix en dos anys més de 500.000 euros en el municipi de Manuel\nJorge Rodríguez amb l'alcalde de Manuel, Josep Antoni Pastor, i els diputats Pablo Seguí i Ivan Martí.\nJorge Rodríguez amb l’alcalde de Manuel, Josep Antoni Pastor, i els diputats Pablo Seguí i Ivan Martí.\nEl president de la Diputació de València, Jorge Rodríguez, ha visitat aquest dimarts les diferents actuacions realitzades en el municipi de Manuel, en les quals la institució provincial ha invertit més de 500.000 euros a través dels diferents plans d’inversió de la Corporació.\nUn exemple és la pista coberta del poliesportiu de Manuel, realitzada a través d’un pla d’instal·lacions esportives, projecte en el qual s’han invertit 143.000 euros i que ha permès fer realitat una antiga reivindicació de les entitats esportives locals.\nRodríguez, acompanyat per l’alcalde de Manuel, Josep Antoni Pastor, i pels diputats Pablo Seguí i Ivan Martí, ha assenyalat que “del que es tracta en últim terme és que les inversions que es facen siguen útils per a la ciutadania”, al que ha afegit que “amb les inversions realitzades en aquests dos anys hem ajudat als veïns de Manuel a viure millor”.\nPer la seua banda, l’alcalde del municipi ha mostrat la seua satisfacció perquè aquesta instal·lació siga hui una realitat per al municipi, ja que “no serà una construcció solament per al club de bàsquet, sinó que vindrà a complementar totes les que tenim al voltant de la festa i la cultura”, ha assegurat el regidor de Manuel, qui ha afegit que aquesta pista suposa una motivació perquè l’equip de bàsquet seguisca creixent.\nMig milió d’euros d’inversió a Manuel\nA més de la visita a les instal·lacions de la pista coberta del poliesportiu, Rodríguez ha pogut conéixer els avanços de les obres en la plaça La Riba, realitzades amb el Pla d’Infraestructures Financerament Sostenibles, així com la recuperació de la via fèrria amb el Pla Provincial d’Obres i Serveis. Tots dos projectes tenen com a finalitat proporcionar als habitants del municipi de nous espais de convivència, dirigits al seu ús i gaudi.\n“El que hem anat constatant en aquestes visites és que eixos diners sí que ha complit amb eixe objectiu d’ajudar a la gent a viure millor que és en últim terme el que intenta la Diputació de València”, ha indicat el president de la Corporació provincial. Per la seua banda, l’alcalde de Manuel ha assenyalat que “amb la plaça s’ha recuperat un espai cultural que estava en l’imaginari de la gent, mentre que la via fèrria volem convertir-la en una gran zona verda i d’esbarjo perquè la puga gaudir la gent del poble.\nEn concret, Manuel ha rebut al voltant de 500.000 euros en ajudes de la Diputació de València: 170.000 euros del Pla d’Inversions Sostenibles (PIFS); 114.000 euros del Pla d’Obres i Serveis (PPOS); 26.645 euros del Pla de Camins i Vials, 143.000 euros a través d’un pla d’instal·lacions esportives per a la construcció de la pista coberta del poliesportiu i 5.111 euros del Pla d’Ocupació. A tot açò cal sumar els prop de 100.000 euros que Manuel rebrà el Fondo de Cooperació Municipal.\nMés de 21 milions d’euros per a la Ribera Alta\nEl president de la institució provincial ha destacat que en els dos anys des que va arribar el nou equip de Govern a la Diputació de València s’ha invertit en la Ribera Alta al voltant de 21 milions d’euros, distribuïts entre els aproximadament 10 milions d’euros que han arribat a la comarca a través del PIFS, els cinc milions dels PPOS i altres cinc milions d’euros del Fons de Cooperació Municipal, aportat a parts iguals per la Generalitat i la Diputació.\n“El que ara hem volgut és que puguem disposar d’un Fons de Cooperació, que permetrà que els alcaldes i alcaldesses puguen destinar-ho a allò que consideren prioritari”, ha assegurat Jorge Rodríguez. Una iniciativa més que se sumisca a un dels eixos estratègics del nou equip de Govern de la institució provincial, consistent a reforçar l’autonomia dels municipis perquè siguen els propis ajuntaments els que decidisquen en quins projectes es destinen els fons i inversions procedents de la institució provincial.\nDetienen a un varón en Chiva por maltrato de un animal que tenía la mandíbula rota y lesiones en un ojo\nLa Asociación de Canaricultura de Turís arrasa en el mundial de Italia\n31 enero, 2018 administrador Deportes, La Comarca, La Ribera Alta, Polideportivo, Sección, Turís 0\nEn el último mundial de canaricultura celebrado en la localidad de Cesena (Italia), la recién creada asociación de canaricultura de Turís ha arrasado y se ha traído al pueblo nada menos que quince medallas, varias […]


KURSAAL - El Kursaal acollirà per la Festa Major de Manresa els monòlegs ‘Bona Gent’ de Quim Masferrer i ‘Per fi sol’ de Carles Sans, i l’espectacle musical ‘Els colors de Duke Ellington’\nEl Kursaal ja té a punt els espectacles que es podran veure a la sala gran aquesta propera Festa Major i que es posaran a la venda a partir del dijous, 21 d’abril a les 11 del matí -tant a taquilles com per internet. Es tracta de tres espectacles carregats d’humor i que es podran veure el cap de setmana del 27 al 29 d’agost. Per una banda, ‘Bona gent’ amb Quim Masferrer (dissabte, 27 d’agost– 18 i 21 h),per altra banda, el monòleg ‘Per fi sol’ amb Carles Sans (diumenge, 28 d’agost - 18 i 21 h) i també el concert–espectacle ‘Els colors de Duke Ellington’ (dilluns, 29 d’agost – 18 h) amb l’actor còmic Marcel Tomàs i la Big Band del Girona Jazz Project.\nEl dissabte de Festa Major (27 d’agost a les 18 i 21 h) Quim Masferrer tornarà a la Sala Gran amb l’espectacle ‘Bona Gent’, un homenatge al públic en un espectacle únic i impossible de repetir perquè el públic n’és el protagonista. Un monòleg en què l’actor de Sant Feliu de Buixalleu desplegarà totes les seves capacitats d’improvisació i el seu humor més enginyós.\nEl diumenge 28 d’agost i en doble funció (a les 18 i a les 21 h) pujarà a l’escenari de la sala gran del Kursaal el nou muntatge de Carles Sans, ‘Per fi sol’. Un espectacle basat en fets reals en què s’explicaran tots els secrets d’ ‘El Tricicle’ i que farà riure a tots els “tricicleros” amb les històries i vivències més divertides de la companyia.\nFinalment, la programació de Festa Major al Kursaal es tancarà dilluns, 29 d’agost a les 18h amb un concert-espectacle per homenatjar la figura de Duke Ellington, pioner i geni de la història del jazz. El còmic Marcel Tomàs i la Big Band del Girona Jazz Project s’uneixen per transportar-nos al glamur dels elegants clubs nocturns de Nova York i fer-nos gaudir del jazz d’una manera diferent.\nLes entrades per aquests espectacles es posaran a la venda el dijous, 21 d’abril per internet (www.kursaal.cat) i a taquilles, obertes de dimarts a dissabte de les 11h a les 13h i de 18h a 20h. El preu dels monòlegs ‘Bona gent’ i ‘Per fi sol’ serà de 20€ (18€ amb descompte majors de 65, menors de 30 i Carnet Galliner). Les entrades per veure ‘Els colors de Duke Ellington’ costaran 15€, (12€ amb descompte majors de 65, menors de 30 i Carnet Galliner).\nEL KURSAAL PROGRAMA UNA TERCERA FUNCIÓ DE LA COMÈDIA ‘UNA TERÀPIA INTEGRAL’ I ENGEGA UNA CAMPANYA DE PROMOCIÓ A TOTS ELS FORNS DE PA DE MANRESA\nLa bona acollida de les dues funcions previstes de la comèdia ‘Una teràpia integral’, que ja fa setmanes que estan exhaurides, ha portat a programar una tercera funció de l’obra per al dissabte 21 de maig a les 17 h. Les entrades per aquesta nova sessió ja estan disponibles a la web (www.kursaal.cat) i a les taquilles del Kursaal. La comèdia situa l’acció en un obrador d’un forn de pa i és per això que per dinamitzar la venda d’aquesta nova sessió de l’espectacle al teatre Kursaal aquesta setmana hi haurà activa una campanya als forns de pa de Manresa. A cadascun dels 51 establiments [...]


Sense Patum, tot esperant el Corpus del 2022 Sense Patum, a l'espera del Corpus del 2022\nSense Patum, tot esperant el Corpus del 2022\n"Enguany, per segona vegada en aquest segle, no hi ha Patum"\nPer: Ramon Felipó\nEl dimecres de Corpus, 2 de juny, no han sortit a migdia a fer la passada ni el tabaler ni els quatre gegants, per anunciar que comença la Patum; a les 8 del vespre a la plaça de Sant Pere no hi haurà el primer salt de Maces, ni de les dues Guites, ni dels Gegants Vells; ni les passades de nit. Enguany, per segona vegada en aquest segle, no hi ha Patum. Es mantenen els oficis religiosos a la parròquia, però a la sortida de la missa major no hi haurà la Patum de lluïment ni al vespre la Patum completa amb els corresponents salts de Plens i Tirabols.\nAl segle XX, també hi va haver dos anys seguits sense Patum, 1937 i 1938, per la persecució religiosa d’aquells anys, atès que la Patum té origen catòlic. Al segle XIX, durant la guerra contra Napoleó, es va suspendre, també; però, així que els berguedans es van assabentar de la derrota de Napoleó i la fugida de l’exèrcit francès de la península, el 18 de juliol de 1813 van anar a buscar la Guita i les Maces i van fer salts pels carrers i places de la ciutat.\nL’Ajuntament de Berga, va suggerir que enguany es fes una Patum extraordinària pel setembre. Gran idea si és que ja s’han acabat els contagis de la covid i s’ha restablert la normalitat arreu. Però del meu punt de vista potser cal esperar una mica més i fer una Patum gran i espectacular per enterrar definitivament la pandèmia, com van fer els nostres avantpassats amb Napoleó.\nCom a fals remei, s’havia previst de fer una mena de passada des de l’església de Sant Francesc fins a la plaça de Sant Pere, avui, dijous de Corpus, semblant a les passades que es feien a les processons d’abans, o a la que es va fer per commemorar el centenari de la coronació canònica de la Mare de Déu de Queralt. El dimecres de Patum, ahir, l’alcalde accidental la va suspendre, també. És una decisió molt assenyada. De fet, com volien controlar la desfilada de les comparses pel barri vell de Berga? A parer meu, no s’havia d’haver programat mai aquesta diguem-ne “desfilada”. Berga tornarà a tenir Patum, l’any vinent per Corpus com Déu mana. O, si ho voleu, per celebrar la fi de la pandèmia i la nova llibertat.


Sou aquí: Inici Infantil Passa-t'ho bé Devorallibres\nLa Valentina, el Gènius, el PlayMe i el Bit t’acompanyen en l’aventura del Devorallibres! Prepara’t per explorar mons fantàstics, petar-te de riure i viure experiències inoblidables.\nEl Devorallibres és un concurs bianual que pretén fomentar el gaudi per la lectura de manera lúdica entre els infants de 7 a 12 anys que utilitzen el servei de Biblioteques Municipals de Sabadell. El concurs permet donar a conèixer el fons infantil de les biblioteques, potenciar la descoberta de títols, autors i il·lustradors referents i premiar als lectors.\nL'objectiu del concurs és que tots els nens i nenes de 7 a 12 anys que fan servir les Biblioteques Municipals de Sabadell descobreixin la màgia de llegir i es converteixin en "devorallibres", llegint tants llibres com sigui possible fins a calmar la fam lectora. Si s’arriba als 60 punts, es podrà participar al sorteig de premis que es duu a terme a la Festa Final del Devorallibres.\nEl concurs va estrenar-se l’any 2013 a la Biblioteca Vapor Badia, amb una participació inicial de 95 infants. El 2014 es va estendre també a les tres biblioteques de districte de Sabadell i van participar-hi 264 infants.\nEl 2015 i el 2016 es va organitzar a les set biblioteques que conformen la xarxa de lectura pública de la ciutat i va comptar amb la participació en cada edició de més de 400 infants.\nEl 2017 el Devorallibres va celebrar els primers 5 anys a Sabadell amb una gran festa. Des del 2013, han participat més de 1.600 nens i nenes i s'han llegit gairebé 10.000 llibres!\nEls participants han de llegir llibres de lectura i còmics per a la seva edat al llarg del concurs que els permeten acumular punts. Trobareu més informació sobre el funcionament del concurs al web del Devorallibres, a les bases oficials i al fullet de benvinguda, que podeu descarregar al final d’aquesta pàgina.\nPoden participar-hi infants de 7 a 12 anys aproximadament, que cursin 2n de primària a 1r d’ESO. Trobareu més informació sobre les condicions de participació a les bases oficials.\nLa propera edició del concurs serà el 2023.\nWeb del concurs Devorallibres\nBases oficials del concurs (Edició 2019)\nFullet de benvinguda als participants (Edició 2019)


Aún no anuncian sustituto de Héctor Castellón en Real Sociedad – El Ribereño\nEl equipo de la zona del Aguán visita el sábado al club Olimpia\nTocoa, Colón. Aunque en la jornada trece el equipo representativo de la zona del Aguán tiene un difícil compromiso al visitar en el Estadio Nacional al Olimpia, los directivos aún no han anunciado oficialmente quien será el sustituto de Héctor Castellón en la dirección técnica del Real Sociedad.\nCabe recordar que luego de la derrota en la jornada doce ante el club Vida, el entrenador Héctor Castellón, anunció su salida del cuadro de Tocoa, manifestando que se trataba de un acuerdo con la junta directiva, aunque estos últimos no han dicho nada sobre quien será su sustituto.\nAdemás de salvar la categoría del Real Sociedad en el pasado Clausura, luego de ocupar el puesto del entrenador Carlos Ramón Tábora, Castellón en el presente torneo logró acumular 13 puntos en 12 juegos, producto de tres triunfos, cuatro empates y cinco derrotas.\nCon esta nueva separación, el profesor Héctor Castellón se convierte en el tercer director técnico del actual campeonato que es removido de su puesto por los bajos resultados, luego de la separación de Nicolás Suazo en Platense y Roberto Carlos Padilla en el Victoria.\nAlcaldía estará abierta los días lunes 04 y martes 05 de octubre


38ª Cursa Popular d'Igualada\nEl dia 23 d’octubre es celebra la 38ª Cursa Popular d’Igualada i com a escoles ens hem proposat optar al premi dels centres amb més participació. Creiem que és una diada familiar que val la pena gaudir-la plegats.\nUs informem que hi ha dos recorreguts:\nRecorregut A: surt de l’Avinguda Barcelona a les 11.00 i la seva distància és de 5.500 metres. Aquest recorregut requereix una inscripció prèvia on-line (www.cursapopularigualada.cat) i és pels alumnes a partir de 3r de primària.\nRecorregut B: surt de la Plaça Castells a les 12.00 i la seva distància és de 1.900 metres. Aquest recorregut requereix una inscripció al mateix lloc de la sortida (a partir de les 11.00 del matí).\nEn qualsevol dels dos recorreguts tots els pares, mares, germans... hi podran participar en nom de l’escola. Tot i així, us informem que hi haurà alumnes de batxillerat, mestres, monitors/es de les extra-escolars,... que faran la cursa i ajudaran a tots els nens i nenes a acabar-la.\nCom a novetat, us volem informar que aquest any l’AMPA regala samarretes tècniques a tots els participants de la cursa. Per tant, tots aquells alumnes que hi participin, el divendres de la mateixa setmana rebran la samarreta per poder-la dur a la cursa del diumenge (òbviament, hauran hagut de fer la inscripció prèviament).\nD’altra banda, tots aquells acompanyants (pares, mares,...) que també corrin pel MontclarMestral podran agafar la samarreta als següents punts de trobada:\n- 10.30 davant de La Caixa de l’Avinguda Barcelona (per aquells que feu el recorregut A). En aquest punt, també repartirem els dorsals que s’hagin fet a través de la inscripció on-line en nom de C.E. MONTCLARMESTRAL i que no s’hagin repartit a l’escola.\n- 11.30 davant de la pastisseria Jaume i Vicenç de la Plaça Castells (per aquells que feu el recorregut B).\nPer acabar el dia, l’AMPA també convidarà a un vermut al Parc de l’Estació Vella a tots els participants i acompanyants.\nUs esperem a tots/es el dia 23!\nAMPA del CE MontclarMestral\n( Recordeu que la La inscripció s'ha de fer amb el nom CE MONTCLAR MESTRAL )


Club de Lectura "Shin Chan": 2011\nFa força temps que es va valorar la sèrie de Yotsuba, com veieu aquesta sèrie no ha generat gaire interès. A qui li agrada si que li posa una bona puntuació, però per ser sincers... no ha agradat.\nPer això, després de reflexionar-hi força, us vull demanar perquè no us ha agradat, que li ha faltat a la sèrie, què no us ha enganxat...\nPublicat per Unknown a 1:56 0 comentaris\nLa Biblioteca Les Voltes tanca per les festes de Nadal... i tornarem el dia 2 de gener.\nPerò com sempre, això està obert les 24 hores!\nDe part de la Biblioteca, esperem que passeu unes bones festes!!\nUs deixem amb un recull d'imatges d'una sèrie que us va agradar molt... Fullmetal Alchemist!!\nJa podem votar per la pròxima lectura\nPublicat per Unknown a 15:32 1 comentaris\nEtiquetes de comentaris: Fullmetal Alchemist, Vacances\nUbicació: Sant Vicenç dels Horts, Espanya\nDesprés de llegir 8 volums de Naruto, potser va sent hora de canviar. Us toca a vosaltres decidir.\nUs deixo algunes propostes, podeu deixar un comentari amb altres propostes i d'aquí una setmana començarem les votacions.\nNaruto (continuar pel volum 36)\nBola de Drac (continuar pel volum 5)\nA continuació d'aquest missatge podeu escriure les vostres propostes, i les aniré incorporant a la llista.\nPublicat per Unknown a 10:17 1 comentaris\nPublicat per Unknown a 11:31 2 comentaris\nPublicat per Unknown a 1:28 3 comentaris\nJa teniu aquí el sisè qüestionari de Naruto, que inclourà unes preguntes sobre el volum 33 d'aquesta sèrie.\nQuin llibre li agrada llegir a Kakashi?\nQui és en Danzô?\nDigues un motiu pel qual una noia podria apallissar de mort a un home.\nRecordeu que hauríeu de respondre a aquest qüestionari abans del dia 14 de desembre, ja que el dia 13 es penjarà el setè qüestionari.\nPublicat per Unknown a 3:45 2 comentaris\nPublicat per Unknown a 4:47 0 comentaris\nPublicat per Unknown a 11:32 3 comentaris\nPublicat per Unknown a 3:44 0 comentaris\nJa teniu aquí el quart qüestionari de Naruto, que inclourà unes preguntes sobre el volum 31 d'aquesta sèrie.\nPregunta visual: Quins dos kanjis identifiquen en Sasori?\nPregunta argumental: En Kakashi va millorant les seves tècniques oculars. Quina nova tècnica ha desenvolupat en la lluita contra els Akatsuki?\nPregunta frikie:La tècnica de la Chiyo, la Shiro higi-jikki Chilanatsu no shuu s'inspira en un autor de teatre. Quin?\nRecordeu que hauríeu de respondre a aquest qüestionari abans del dia 2 de novembre. A partir d'aquí, ja podreu retornar els volums a la biblioteca.\nPublicat per Unknown a 16:14 2 comentaris\nJa teniu aquí el tercer qüestionari de Naruto, que inclourà unes preguntes sobre el volum 30 d'aquesta sèrie.\nEls marionetistes lluiten amb marionetes, per això sempre les porten a sobre. On se les guarden?\nQuina relació hi ha entre la Chiyo i en Sasori?\nAnar de viatge és tota una aventura, però de vegades pot resultar perillós. A quin museu no hauriem d'anar si no volem rebre "l'atac de la iaia"?\nRecordeu que hauríeu de respondre a aquest qüestionari abans del dia 26 d'octubre, ja que el dia 25 es penjarà el quart qüestionari.\nPublicat per Unknown a 9:39 2 comentaris\nPublicat per Unknown a 10:03 0 comentaris\nJa teniu aquí el segon qüestionari de Naruto, que inclourà unes preguntes sobre el volum 29 d'aquesta sèrie.\nTots els membres de l'organització Akatsuki tenen un anells que els identifica. Quin té l'Itachi?\nQuè és un bijû? Quants n'hi ha en total?\nEn Gaara té un kanji tatuat sobre l'ull. Algú recorda què significa i l'origen d'aquest símbol en aquest personatge?\nRecordeu que hauríeu de respondre a aquest qüestionari abans del dia 19 d'octubre, ja que el dia 18 es penjarà el tercer qüestionari.\nPublicat per Unknown a 16:50 2 comentaris\nJa teniu aquí el primer qüestionari de Naruto, que inclourà unes preguntes sobre el volum 28 d'aquesta sèrie.\nSi joguéssiu a la loteria, quin número escolliríeu?\nHan passat els anys, i Naruto no ha evolucionat en categoria ninja, però i els seus amics? Concreta cada un d'ells a quina categoria es troba.\nSegons l'autor, quines són les dos grans sagues de videojocs?\nPer anar bé, recordeu que hauríeu de respondre a aquest qüestionari abans del dia 12 d'octubre,\nja que el dia 11 es penjarà el segons qüestionari.\nPublicat per Unknown a 11:14 2 comentaris\nJa teniu aquí el calendari a seguir per Naruto Shippuuden!!\nEl primer qüestionari ja està aquí!!\nPublicat per Unknown a 11:02 1 comentaris\nPer començar amb Naruto Shippuuden és imprescindible conèixer els origens... per això, l'Edgar ha realtizat un resum per explicar-nos l'inici de la història.\nNaruto es una sèrie manga escrita per Masashi Kishimoto on s’explica la vida d’un noi ( en Naruto) molt problemàtic que no para de fer malifetes però te un secret molt ven guardat: Al seu interior hi alberga un poder absolut donat pel Kiûbi (dimoni de nou cues).\nDesprès de intentar passar per tercera vegada l’examen per convertir-se en ninja no ho aconsegueix, però gracies a que salva la vida al seu mestre Iruka aconsegueix convertir-se en ninja.\nDesprès de fer els exàmens de “nivell” li assignen un grup format per: el Naruto Uzumaki, Sasuke Uchiha (el noi mes popular de tota l’escola i la persona que mes malament li cau al Naruto), la Sakura Haruno (la noia k li agrada al Naruto) i el mestre Hatake Kakashi.\nEn la primera missió es troben amb el seu primer enemic fort ( en Zabuza, que te el mot de dimoni ocult de la boira).\nDesprès de guanyar-lo, van a fer la prova d’ascens a chûnin on desprès de passar l’examen escrit han de passar una dura prova: travessar el bosc de la mort.\nPer passar la prova, han de portar dos rotlles fins a l’altre banda, però nomes els hi donen un per grup, això vol dir que per passar han de guanyar a un altre grup i quedar-se el seu rotlle.\nDesprès de passar la prova, arriben al examen final que consisteix en combats un contra un, però tots es complica quan, en Gaara desprès de se ferit pel Chidori d’en Sasuke s’enfada i es converteix en l’ichibi (dimoni d’una cua) i comença a lluitar contra en Sasuke i en Naruto. Però, l’ Orochimaru (un dels tres grans ninjes) un enemic de la vila, aprofitant la confusió, comença a lluitar contra el Tercer Hokage (alcalde de la vila).\nLa batalla entre en Gaara i en Naruto i en Sasuke sacava amb la victòria d’en Naruto però, en l’altre batalla, el Tercer Hokage es assassinat per l’Orochimaru.\nDesprès d’un temps apareix un nou adversari, els Akatsukis( Una organització de criminals molt perillosos), però el pitjor no es això si no que, un d’ells es l’Itachi Uchiha, el germà d’en Sasuke.\nL’objectiu d’aquesta organització es en Naruto, però en Naruto se n’ha anat a entrenar amb en Jiraya (un dels tres grans ninjes); els Akatsukis intentaran capturar-lo una vegada però gracies a en Sasuke i a en Jiraya no ho aconseguiran.\nL’entrenament consisteix a aprendre una nova tècnica: el Rasengan (una tècnica que nomes poden executar-la en Jiraya i el Quart Hokage). Mentre entrenen coneixen a la Tsunade (l’ultima integrant del grup dels tres grans ninjes), que serà l’escollida per ser la nova Hokage.\nTot es complica quan l’Orochimaru li demana a la Tsunade que li curi els braços ( ferits a la batalla contra el tercer Hokage), però la Tsunade si nega i comença’n a lluitar, al cap d’una estona també si fica en Jiraya i comença una de les millors batalles de la sèrie: la batalla que enfronta als tres grans ninjes. La batalla acaba amb victòria per part de la Tsunade i en Jiraya.\nDesprès d’aqueta aventura tornen cap a Konoha on allà els espera una sorpresa: en Sasuke s’havia escapat per anar a reunir-se amb en Orochimaru. En Naruto decideix reunir un grup composat pels seus amics: en Neji, en Shikamaru, en Kiba i en Chôji.\nDesprès de enfrontar-se amb els sequaços d’en Orochimaru ser ajudats per ninjes de la vil·la de la Sorra, en Naruto es troba cara a cara amb en Sasuke, s’enfronten i guanya en Sasuke.\nDesprès de perdre tornen cap a la vil·la on tots desprès de recuperar-se de les seves ferides, es posen a entrenar i en Naruto se’n va amb el Jiraya per fer un entrenament de dos anys.\nFi de la Primera part de Naruto.\nPublicat per Unknown a 9:03 0 comentaris\nLectures a l'ascensor: Naruto\nEtiquetes de comentaris: Lectures a l'ascensor, Naruto Shippuuden\nCom molts de vosaltres sabeu, Bola de Drac torna al 3xl avui.\nLerín, Olga. “Torna Son Goku”. Idees+Teletodo, 54: 34.\nPublicat per Unknown a 6:17 1 comentaris\nEtiquetes de comentaris: Bola de Drac, Televisió\nJa tenim decidida la propera lectura del club:\nComençarem pel volum 28, i ja anirem veient com va la cosa.\nPer cert, s'hauria d'introduir la sèrie amb un resum de Naruto. Algun voluntari per fer un resum de la història?\nJa uns avisaré quan tinguem els 4 primers volums, per tal que els passeu a recollir a les vostres biblios.\nUna altra cosa, hauriem d'anar acabant Yotsuba!, i retornant els volume.\nRecordeu, al acabar una sèrie hi haurà una trobada virtual. Així que properament decidirem un dia de kedada.\nPublicat per Unknown a 15:26 2 comentaris\nPublicat per Unknown a 10:43 2 comentaris\nJa teniu aquí el setè qüestionari de ¡Yotsuba!, que inclourà unes preguntes sobre el setè volum d'aquesta sèrie.\nQuins fideus es compra la Yotsuba?\nA la Yotsuba li agrada molt la llet. A raó d'això, s'organitza una excursió a una granja. Quins animals ha pogut observar?\nCom es prepara un pastís?\nPer anar bé, recordeu que hauríeu de respondre a aquest qüestionari abans del dia 10 d'agost, ja que el dia 9 es penjarà el vuitè i últim qüestionari de ¡Yotsuba!\nPublicat per Unknown a 10:36 2 comentaris\nEtiquetes de comentaris: Lectures a l'ascensor, Yotsuba\nLa biblioteca tanca per vacances de l'1 al 31 d'agost... però el Club de Lectura Manga On-line continua en la seva activitat!!\nAixí que no oblideu que tindreu cada setmana els qüestionaris de Yotsuba!!\nI la setmana vinent començarem amb les votacions per la pròxima lectura. Si encara no has proposat alguna lectura, encara estas a temps!!\nJa teniu aquí el sisè qüestionari de ¡Yotsuba!, que inclourà unes preguntes sobre el sisè volum d'aquesta sèrie.\nA quina hora entren a l'escola els estudiants japonesos?\nLa Yotsuba rep un regal inesperat: la seva primera bicicleta. Podries dir a quins llocs va la Yotsuba amb la bicicleta?\nAl llarg dels comics hem vist en diverses ocasions que els personatges mengen, ja siguin plats orientals com occidentals. Podries dir algun menjar tipicament japonès? (Si apareix al manga, millor).\nPer anar bé, recordeu que hauríeu de respondre a aquest qüestionari abans del dia 3 d'agost, ja que el dia 2 es penjarà el setè qüestionari de ¡Yotsuba!\nAra només falta decidir quina sèrie continuarem!!\nRecordeu de proposar les que vulgueu!!\nTeniu fins a final d'aquesta setmana per proposar!!\nPublicat per Unknown a 15:19 2 comentaris\nJa teniu aquí el cinquè qüestionari de ¡Yotsuba!, que inclourà unes preguntes sobre el cinquè volum d'aquesta sèrie.\nQuin nom té el raïm que apareix a la sèrie? Quina particularitat té?\nEn aquest volum la Yotsuba coneix a dos personatges nous. Quins són els seus noms?\nLa Yotsuba intenta fer una cigala de paper. Quin nom rep aquest art?\nPer anar bé, recordeu que hauríeu de respondre a aquest qüestionari abans del dia 27 de juliol, ja que el dia 26 es penjarà el sisè qüestionari de ¡Yotsuba!\nPublicat per Unknown a 10:42 2 comentaris\nContinuem amb Yotsuba!\nCom ja sabeu, durant aquestes vacances continuarem llegint Yotsuba... a l'espera d'escollir una nova série pel setembre. Així que ja podeu venir a recollir els volums 5-8.\nAquest serà el calendari a seguir:\nNo dubteu a consultar-lo!!\nEl cinquè qüestionari de ¡Yotsuba! es penjarà el dia 19 de juliol... Ànims!!\nPublicat per Unknown a 9:39 0 comentaris\nDesprés de finalitzar la votació per decidir si seguir amb la sèrie ¡Yotsuba! o no, s'ha arribat a un empat.\nPer tant, veient la proximitat de les vacances d'estiu, es continuarà amb ¡Yotsuba!.\nTanmateix, ara també és el moment per començar a pensar quina podria ser la següent lectura... de cara al setembre.\nAlgunes propostes... d'aquells còmics que s'han de llegir sí o sí:\nA principis del mes de juliol es posaran a votació.\nPublicat per Unknown a 9:39 5 comentaris\nPel mes de JUNY, la Biblioteca Les Voltes ha rebut més novetats relacionades amb cultura japonesa.\nvolums 7, 8 i 9\n"Tokio. Dos prostitutas, Yuriko y Kazue, son brutalmente asesinadas. Su muerte deja una estela de preguntas sin respuesta sobre su identidad, quién se esconde tras el asesinato y, sobre todo, cómo llegaron a ese terrible final. A través del diario personal de la hermana mayor de Yuriko, nos sumergimos en la infancia de dos hermanas y conoceremos de primera manos los entresijos de una sociedad en la que una estricta jerarquía social decide el destino de sus habitantes."\nJa teniu aquí el quart qüestionari de ¡Yotsuba!, que inclourà unes preguntes sobre el quart volum d'aquesta sèrie.\nAl inici del volum, la Yotsuba i el seu pare juguen. De quin joc es tracta, i en què consisteix?\nQuina és la raó per la qual es decideix anar a pescar?\nQuan la Yotsuba ha d'escollir un gelat, ha de triar entre un de xocolata, un de vainilla i un d'azuki. Què és "azuki"?\nPregunta frikie 2:\nSegons el comic, el rei de Hawaii té un nom... força peculiar. A què us recorda?\nPer anar bé, recordeu que hauríeu de respondre a aquest qüestionari abans del dia 29 de juny, ja que el dia 30 heu de retornar els 4 volums de ¡Yotsuba!.\nAra només falta decidir si continuem o no amb aquesta sèrie!!\nPublicat per Unknown a 9:56 2 comentaris\nEstem en l'última etapa de Yotsuba, i hauríem d'anar pensant quina serà la següent sèrie a llegir. Voleu continuar Yotsuba o voleu que iniciem una altra?\nA la franja dreta hi ha una enquesta on podeu contestar: Sí o No. Teniu fins aquest dimecres 22 per contestar.\nPer a tots aquells que no volgue continuar, així que us deixo aquesta entrada perquè pogueu anar incloent suggeriments.\nTotes les suggerències seran posades a votació, sempre hi quan hi hagi prou exemplars a les biblioteques perquè es pugui realitzar l'activitat.\nAnimeu-vos i digueu-nos què voleu llegir!!\nEtiquetes de comentaris: Propostes, Yotsuba\nPerdoneu el retard, però ja teniu aquí la presentació de la sisena lectura del Club de Lectura Manga On-line.\n¡Yotsuba! és una sèrie de manga actualment en publicació creada per Kiyohiko Azuma, el creador d'Azumanga Daioh. Al Japó està sent publicada per Mediaworks i publicada mensualment a la seva revista Dengeki Daioh.\nA Espanya es publica per Norma Editorial, anant pel desè volum.\nImatge basada en el manga ¡Yotsuba! de Kiyohiko Azuma\nLa història es basa en el món vist des dels ulls d’una nena de 5 anys, amb totes les coses meravelloses que podem descobrir dia a dia.\nEl dia a dia de la vida de la Yotsuba és una aventura plenes d’humor, ja sigui lluitant per la capa d'ozó, com martiritzant el seu pobre pare.\nEl nom de Yotsuba significa "quatre fulles (四葉)". El nom i el seu color de cabell amb aquelles quatre cues, dóna a entendre que és la nena trèvol de quatre fulles. Aquest simbolisme és una metàfora, un recurs molt utilitzat pels japoneses.\nEl manga comença quan la Yotsuba i el seu pare es traslladen a un nou barri, en el qual troben unes veïnes molt amables i multitud d'estímuls i noves experiències per aquesta nena tan pecular.\nAl principi de la sèrie, la Yotsuba es mostra tenint molt poc coneixement del món del seu voltant, com qualsevol nen petit. Coses com els gronxadors, els timbres i els aires condicionats la fascinen i la confonen, tot i això ella no esta trasbalsada per la seva ignorància. Ella ocasionalment pronuncia malament noves paraules i crea neologismes, com "yotsucaixa" com a bagul de la Yotsuba, i sovint repeteix, de manera poc lògica, frases dites per personatges adults del seu voltant.\nCal destacar que la Yotsuba es mostra dibuixant en diverses ocasions, tot i que no acaba sent tan bona com ella es pensa. Tanmateix, és una excel•lent nedadora; a diferència d’altres personatges.\nLa sèrie mostra pocs detalls sobre la seva vida abans de que comenci la sèrie. Ella es diu Yotsuba Kowai i és una nena adoptada. El lloc de naixement és desconegut pel lector, tot i això ella reivindica que és d'una illa de "cap a l'esquerra".\nKoiwai, és el cognom del pare adoptiu de la Yotsuba. Segons diu, la va conèixer en un orfenat d’un país estranger i abans de que ell se n’adonés l'estava criant ell mateix.\nQuan pregunten per la seva mare, la nena no entén la pregunta, alhora que també es confon amb el concepte de tenir dos parells d'avis.\nAbans de traslladar-se cap a la seva casa actual, la Yotsuba vivia al camp amb el Koiwai i la seva mare.\nYotsuba (小岩井四葉): Alegre com ningú, aquesta nena petita veu el món d'una manera molt especial.\nKoiwai (小岩井): Pare de la Yotsuba, de qui no es coneix el nom. És un traductor que treballa a casa.\nJambo (竹田隆 Takeda Takashi / ジャンボ Janbo): És un amic del pare de la Yotsuba que de seguida es converteix en un membre important de la sèrie. Un noi enorme però de bon cor i es fa molt amic de la petita Yotsuba. Sempre busca excuses per poder veure a la germana gran de les veïnes, l’Asagi, cap a qui sent una especial atracció.\nEna (綾瀬恵那): És la menor de les germanes Ayase, la família veïna, i és molt amable i bona persona. De seguida es fa amiga de la Yotsuba, però té un caràcter que la converteix en un personatge fàcil d'enganyar.\nFuuka (綾瀬風香): És la germana mitjana dels Ayase. Es mostra com una noia molt responsable i treballadora, encara que poc afortunada en els amors. De seguida li agafa afecte a Yotsuba.\nAsagi (綾瀬あさぎ): La germana gran dels Ayase és una mica boja i trapella, estudia a la universitat i li encanta molestar a la Yotsuba i a les seves germanes.\nMiura (早坂みうら): És la millor amiga de l'Ena, i acostuma a sortir amb ella i la Yotsuba d'aventures.\nTorako (虎子): És la millor amiga de l’Asagi.\nYanda (Yasuda): És un amic d'en Jumbo i d’en Koiwai. És una mica infantil, sol molestar i fer bromes a la Yotsuba, cosa que la fa enfadar molt. Tot i que es mencionat durant els primers capítols no apareix fins al 30.\nQualsevol cosa que volgueu comentar o ampliar, vosaltres mateixos. Això és només un tast que haurem de fer crèixer!! Animeu-vos!!!\nJa teniu aquí el tercer qüestionari de ¡Yotsuba!, que inclourà unes preguntes sobre el tercer volum d'aquesta sèrie.\nQuants vals de massatge ha fet l'Ena fins el moment?\nA què es dedica en Jambo?\nQuina simbologia té la flor del crisatem?\nPer anar bé, recordeu que hauríeu de respondre a aquest qüestionari abans del dia 22 de juny, ja que el dia 21 es penjarà el quart i últim qüestionari de ¡Yotsuba!.\nPublicat per Unknown a 10:14 2 comentaris